הוועדה המשותפת לוועדת הפנים ולוועדת העבודה לענייני סביבה ובריאות, כנסת 18, פרוטוקול מספר 7, 2010-01-12 14:00

דב חנין: אני מתכבד לפתוח את ישיבת הוועדה המשותפת לסביבה ובריאות של הכנסת.

דב חנין: נושא הישיבה היום הוא: המפגעים הסביבתיים וההשלכות הבריאותיות שלהם בבקעת בית-הכרם.

דב חנין: אני מקבל בברכה את כל הנוכחים שהגיעו אלינו ברובם הגדול מהצפון.

דב חנין: אני מברך אתכם בבואכם ומאחל לכולנו שהדיון הזה יהיה דיון פורה ומוצלח.

דב חנין: אני אומר בצער, שזה לא הדיון הראשון שהוועדה המשותפת עוסקת בו בבקעת בית הכרם.

דב חנין: הייתי שמח לדון בבקעת בית הכרם בהקשרים חיוביים, ויש הרבה דברים יפים וטובים ביחס לאזור הזה.

דב חנין: לצערי הגדול, אנו חוזרים ודנים במפגעים בריאותיים, במפגעים סביבתיים, שיש להם משמעויות בריאותיות ממשיות, מדאיגות ומסוכנות.

דב חנין: הדיון הקודם, שהתקיים בוועדה המשותפת, עסק באופן ספציפי בשאלות הביוב, ואנו שמענו פה כמה וכמה דברים מטרידים מאד.

דב חנין: את הדיון הזה כינסנו בעקבות דין וחשבון שהגיע לידיי של עמותה בשל "אלמנאר", עמותה לטיפוח וקידום ערכים חברתיים וחינוכיים בחברה.

דב חנין: העמותה הכינה דין וחשבון על אתרי פסולת פיראטיים בבקעת בית הכרם באזור מג'ד אל-כרום, דיר אל-אסד, בענה ונחף.

דב חנין: הדין וחשבון הוכן ע"י נאדר זועבי.

דב חנין: קיבלתי אתמול טלפון מיושב-ראש העמותה שרצה להשתתף אתנו בישיבה, מר מוחי אלדין חליאלה, אך למרבית הצער יש אבל במשפחתו ולכן הוא לא יכול היה להגיע.

דב חנין: אשמח לתת את רשות הדיבור למישהו אחר מנציגי העמותה, כדי להציג בכמה מלים את הממצאים העיקריים שמצאתם.

דב חנין: האם יש פה מישהו מנציגי העמותה?

דובר: יש נציגים של המועצה.

דב חנין: אני יודע שיש נציגים של המועצה, אבל אם יש נציגים של העמותה אשמח לתת להם רשות דיבור.

דב חנין: האם יש פה מישהו מהעמותה הזאת?

דב חנין: אין פה.

עבד נמארנה: יש מצגת גם של הקואליציה.

דב חנין: מייד אתן גם לקואליציה לדבר.

דב חנין: אני רוצה להפנות את תשומת לבכם לכמה מהנתונים שהובאו בפני, ויש פה גם נציגים של עיריית כרמיאל שבהמשך יציגו תמונות בהקשר הזה.

דב חנין: הנתונים, שהגיעו לידיי, הם לא נתונים חדשים אבל הם נתונים מדאיגים ומטרידים.

דב חנין: הם נתונים של אתרי פסולת פיראטיים, ובין היתר ליד הישוב דיר אל-אסד, ליד נחף, בצד הצפוני ליד מג'ד אל-כרום.

דב חנין: אלה אתרי פסולת שיש בהם מגוון גדול מאד של סוגי פסולת.

דב חנין: אנו קוראים בדין וחשבון על שריפות של פסולת החל מ-3-4 פעמים בשבוע ולפעמים אפילו מדי יום באתרים האלה, כאשר כמובן פסולת כזו שנשרפת גורמת לבעייתיות קשה מאד מבחינה בריאותית.

דב חנין: אנו מדברים על פסולת לא ממויינת, ובין היתר צמיגים וניילונים.

דב חנין: ההשלכות של שריפת פסולת כזו על בריאות האנשים והסביבה קשות וחמורות.

דב חנין: אני מצטער שאין כאן כרגע נציג של העמותה שהכינה את הדו"ח הספציפי הזה, אבל אני מבין שנמצאים פה נציגי הקואליציה לבריאות הציבור בצפון.

עבד נמארנה: הקואליציה למען נחל שגור.

דב חנין: הקואליציה למען נחל שגור.

דב חנין: גברת ליאורה אמיתי, בבקשה.

דב חנין: זו ההזדמנות לברך, בשם הוועדה, את אחד ממקימי הקואליציה הזאת, דוקטור ג'ימי קריקון שקיבל היום תואר כבוד והערכה משר הבריאות.

דב חנין: כוועדה משותפת לסביבה ובריאות, אנו מחוייבים לחיבור הזה בין שאלות סביבתיות ושאלות בריאותיות.

דב חנין: דוקטור קריקון היה מראשוני הלוחמים והפעילים בתחום הזה.

דב חנין: אני מנצל את ההזדמנות לברכו בשם הוועדה.

ליאורה אמיתי: אקדים ואומר שנושא בקעת בית-הכרם מטופל על ידינו, על-ידי נציגי כל מיני עמותות, גם החברה להגנת הטבע ועוד שותפים רבים של פעילים ומתנדבים, שעוסקים בנושאי סביבה בצפון עוד מימי השר רפאל איתן ז"ל.

ליאורה אמיתי: אני זוכרת שהבאנו אותו לאזור בקעת בית הכרם והראינו לו את אותן בעיות שאנו רואים עכשיו.

ליאורה אמיתי: אין שר להגנת סביבה בממשלת ישראל מאז ועד היום שלא היה במקום כמה פעמים, והסוגיה הזאת היא סוגיה שרק מדגישה עד כמה באזורים במדינת ישראל יש מציאות של עולם שלישי.

ליאורה אמיתי: אם כל כך הרבה שנים בעיה שורדת ולא מטופלת, אני חושבת שאנו צריכים לבדוק את עצמנו היטב איך זה מתאפשר.

ליאורה אמיתי: (מקרינה מצגת.

ליאורה אמיתי: ) הכנתי כאן מצגת.

ליאורה אמיתי: אני חייבת להקדים ולומר, אפרופו שותפויות, שאני מייצגת הפעם שתי שותפויות; שותפות אחת היא שותפות של ארגונים בבקעת בית כרם למען נחל שגור, ותכף אציג אותה.

ליאורה אמיתי: שותפות אחרת היא שותפות למען בריאות הציבור.

ליאורה אמיתי: הזכרת את דוקטור ג'ימי קריקון שברגעים אלה מקבל את אות מגן שר הבריאות.

ליאורה אמיתי: אבל, כאן השותפות היא ממש שותפות נקודתית למפגעים של בקעת בית הכרם.

ליאורה אמיתי: המפגעים בבקעת בית הכרם הם מפגעים חמורים של פסולת וביוב במשך כמה עשרות שנים.

ליאורה אמיתי: אני מכירה את אזור בקעת בית הכרם, את קניון בית הכרם, נחל שגור, יותר מ-25 שנה.

ליאורה אמיתי: בעבר הוא היה שמורת טבע, והיינו מדריכים שם טיולים, ואני בעצמי הובלתי שם קבוצות.

ליאורה אמיתי: לצערנו הרב, לפני כ-20 שנה לא רק שהמקום לא יכול היה לקלוט יותר מטיילים אלא שברוב תקופות השנה הוא מוצף ביוב.

ליאורה אמיתי: זו אחת הבעיות הכי חמורות שיש בבקעת בית הכרם, שיש מקום שהוא למעשה שמורת טבע אבל הוא כבר קרוב ל-20 שנה מזרים ביוב.

ליאורה אמיתי: הקואליציה למען נחל שגור מונה כמה ארגונים: החברה להגנת הטבע, ארגון שתי"ל, עמותת התקווה "אל-אמל" שנמצא פה נציג שלה עבד נמארנה, עמותת אזרחים למען הסביבה בגליל שאני מגיעה ממנה, עמותת הסביבה וארגון חיים וסביבה שנמצאים פה נציגים שלהם, אדם טבע ודין, המועצה האזורית משגב, וגם ועד קהילתי לסביבה במג'ד אל-כרום.

ליאורה אמיתי: יש פה תמונה של הפעילות באחד המקומות.

ליאורה אמיתי: אנו נציג את הבעיה.

ליאורה אמיתי: ישובי אל שגור, שנמצאים ממערב לכרמיאל, מונים כ-30 אלף תושבים, והם משוייכים לכפרים: מג'ד אל-כרום, בענה ודיר אל-אסד.

ליאורה אמיתי: שלוש הרשויות נמצאות במשבר ניהולי תקציבי כבר הרבה מאד שנים, ויש תוצאות חמורות גם בטווח הקצר וגם בטווח הארוך.

ליאורה אמיתי: הבעיות הן בעיות תברואה קשות מאד ובעיות סביבה, והן בעיקר בנושא הפסולת והביוב.

ליאורה אמיתי: לפי נתונים שהגיעו לידינו, הם מייצרים 30 טון פסולת מדי יום ו-3,600 מ"ק של ביוב שהם 16 טון פסולת בשנה ו-1.3 מליון קוב של שפכים.

ליאורה אמיתי: בשל גירעונות וחובות של מיליונים לקבלנים, אין פינוי סדיר של הפסולת.

ליאורה אמיתי: הפסולת נערמת בכפרים ובשטחים הסמוכים.

ליאורה אמיתי: בסופו של דבר, בכל מיני דרכים היא מועלית באש, אם זה בהצתה מכוונת ואם באופן טבעי.

ליאורה אמיתי: הפסולת כוללת כמויות גדולים של פסדים, שזה פגרים ופסולת של אטליזים, וכן צמיגים, פסולת תעשייתית, פסולת של שאריות חומרי הדברה וכל מיני חומרים מסוכנים.

ליאורה אמיתי: עוד מעט נראה קצת תמונות, ותוכלו לראות איך האזור כולו מכוסה בעשן סמיך.

ליאורה אמיתי: הצגתם כאן נתונים.

ליאורה אמיתי: גם אנו עשינו סקר והצגנו את הנושא הזה כבר בעשרות הזדמנויות, כולל סיור שהיה לוועדת הפנים והגנת הסביבה ב-2007 באזור.

ליאורה אמיתי: אנו מראים את הבעיות האלה כל כך הרבה שנים, ולצערנו, אנו לא רואים קצה של פתרון, וזו הסיבה להתכנסות שלנו גם היום.

ליאורה אמיתי: החומרים, שנפלטים כתוצאה מהשריפות שם, הם ממש קוקטייל של רעלים, שחלקם, כמובן, מסרטנים ביותר, אבל גם חלקיקים קטנים, עדינים ונשימים, מתכות כבדות, דיוקסינים.

ליאורה אמיתי: ההשפעה היא חד-משמעית על היווצרות של מחלות כגון: מחלות נשימה, סרטן, מחלות לב, מחלות עור, מחלות כדוגמת סכרת ועוד.

ליאורה אמיתי: אנו נראה לכם פה קצת דוגמאות מצולמות של המפגעים.

ליאורה אמיתי: אתם רואים כאן את תחנת המעבר שנמצאת מדרום לכפר מג'ד אל-כרום מתחת לבתי הישוב צורית.

ליאורה אמיתי: כשהתחלנו לבדוק את הנושא ב-2000-2001, יצא לי לבקר בחלק מהתחנות כגון אלו באזורים אחרים, ואחד השומרים אמר לי פעם ביטוי שאני מאד אוהבת להזכיר: "זו לא תחנת מעבר - זו תחנת נשאר".

ליאורה אמיתי: הפסולת נשארת, וכדי להיפטר ממנה, מעלים אותה באש.

ליאורה אמיתי: זה לא מצחיק.

ליאורה אמיתי: זה עצוב מאד.

ליאורה אמיתי: אני יודעת שזה נשמע כמו גימיק.

ליאורה אמיתי: זו תחנת "נשאר", כלומר הפסולת נשארת, וכדי להיפטר ממנה מעלים אותה באש.

ליאורה אמיתי: פטריות עשן כאלה הן מראה נפוץ מאד בבקעת בית הכרם.

ליאורה אמיתי: יצא לי לא פעם לנסוע בבקעה ולראות 6-7 פטריות מכל מיני מוקדים.

ליאורה אמיתי: כאן אתם רואים זאת ממש מקרוב, אבל לפעמים רואים ממרחק של קילומטרים את הנזק, ואם רואים את הנזק - אני יכולה להבטיח לכם שהנזק הרבה יותר חמור ממה שרואים.

ליאורה אמיתי: אתם רואים כאן תמונות של הפסולת שמגיעה לשם.

ליאורה אמיתי: זו פסולת מעורבת.

ליאורה אמיתי: זו גם פסולת של עסקים וגם פסולת ביתית.

ליאורה אמיתי: כאן אתם רואים את המחצבה שנמצאת בחלק היותר צפון-מערבי של הכפר, וזו עוד נקודה במג'ד אל-כרום.

ליאורה אמיתי: חד-משמעית, אנו אומרים שמי שאחראי על-פי חוק לטפל במפגעים האלו אלה הרשויות המקומיות, אבל אנו כבר רואים, לפי המצב כבר שנים, שזה לא קורה.

ליאורה אמיתי: זה לא נגמר וזה לא נפתר.

ליאורה אמיתי: החוק גם מאפשר או בעצם מחייב את רשויות השלטון, קרי המשרד להגנת הסביבה, משרד הבריאות, משרד התשתיות ומשרד הפנים, לתת מענה לבעיות האלו שאינן נפתרות.

ליאורה אמיתי: לכן, אנו דורשים התגייסות של כל הרשויות הממלכתיות למתן פתרון כולל.

ליאורה אמיתי: אחת ההצעות היא הקמת תאגיד פסולת חיצוני שיפעל בצורה מקצועית בכל שלוש הרשויות, והתאגיד לחלוטין לא יהיה תלוי במצבן הכלכלי של הרשויות.

ליאורה אמיתי: זו בעיה אחת - בעיית הפסולת.

ליאורה אמיתי: הבעיה השנייה - גם מערכת הביוב היא בעיה מדממת תרתי משמע.

ליאורה אמיתי: מערכת הביוב לא מתאימה ולא מתפקדת כבר הרבה יותר מעשר שנים.

ליאורה אמיתי: ההזנחה מביאה לגלישת שפכים גולמיים גם ברחובות הכפרים, גם אל מחוץ לכפרים וגם לשמורת הטבע נחל שגור.

ליאורה אמיתי: הבעיות הן, כמובן, זיהום הנחל ושמורת הטבע, זיהום מי תהום, התרבות זבובים ויתושים, וכמובן התפרצות של מגיפות וקדחת הנילוס.

ליאורה אמיתי: לבקעה הזאת יש בעיות ניקוז.

ליאורה אמיתי: לא רואים כל כך טוב כרגע בתמונות, אבל מראה מאד שכיח - אומנם לא בחורפים האחרונים כי לא ירד כל כך הרבה גשם - הוא שכשיורדת כמות משמעותית של גשם אז כל האזורים, כל הבקעה מוצפת במים, אבל המים האלה יחד עם הביוב מגיעים בסופו של דבר אל נחל שגור.

ליאורה אמיתי: כאן אתם רואים את הנחל הקניוני, היפה והמרשים.

ליאורה אמיתי: הוא מצחין מביוב, ורואים את בעבוע הסבון.

ליאורה אמיתי: זו השמורה.

ליאורה אמיתי: שוב, אני מצטערת שלא רואים את התמונות כל כך יפה.

ליאורה אמיתי: הסדרת מערכת הביוב - נתונים, שאספנו בקואליציה למען נחל שגור, מראים שהסדרה של מערכת הביוב אמורה להיות בעלות של 50 מליון שקל, ושהקמת קו גרביטציוני שייתן מענה תכנוני ומקצועי ארוך טווח להוציא את הביוב מהבקעה, למיטב ידיעתנו, אמורה להיות בעלות של 20 מליון שקל.

ליאורה אמיתי: צריך ליזום ולפעול להקמת תאגיד מים וביוב, ולא להשאיר זאת לאחריות הרשויות המקומיות.

ליאורה אמיתי: נכון להיום, המדינה לא מעבירה תקציבים לרשויות עצמן, ולכן דרושה מיידית הקמת תאגיד מים וביוב.

ליאורה אמיתי: הרחבת מכון טיהור שפכים כרמיאל - נודע לי שגם זה נושא בעייתי.

ליאורה אמיתי: הביוב מאזור בקעת בית הכרם אמור להגיע למכון טיהור משותף של איגוד ערים של כרמיאל לביוב.

ליאורה אמיתי: כבר אושרה לו הרחבה, אבל אנו מחכים שזה יקרה.

ליאורה אמיתי: בעיה נוספת וחמורה מאד - תחשבו שאל כל הבעיות והמטרדים הקשים, שיש להם השלכה קשה מאד על בריאות הציבור, מתווסף מטרד שצריך להטריד אותנו מאד בנושא צדק, זכויות אדם וכמובן גם בנושאי בריאות; בנוסף לכל הצרות, התושבים שם סובלים במשך שנים ממצב של ניתוקי מים - מצב שלא יעלה על הדעת, ובטח במקום שיש בו כל כך הרבה מטרדים.

ליאורה אמיתי: זה בגלל אותם גרעונות תקציביים של אותן רשויות.

ליאורה אמיתי: "מקורות" מנתקת את המים ניתוק קולקטיבי לכל התושבים, והמצב הזה חמור.

ליאורה אמיתי: לא יעלה על הדעת שכל התושבים מנותקים מהמים לפעמים שבוע שלם, 4-5 ימים רצופים, וגם אלה שמשלמים באופן קבוע את המסים שלהם חווים את העונש הזה - דבר שאנו חושבים שחייבים לשנותו אחת ולתמיד.

ליאורה אמיתי: צריך לעזור לרשויות המקומיות להתאגד בנושאי מים וביוב.

ליאורה אמיתי: יש להסדיר חקיקה שתמנע ניתוקי מים קולקטיביים גם במקום הזה אבל גם לעוד תושבים במדינת ישראל, שלמרבה הצער אבל לא מפתיע, הם כמעט תמיד ערבים.

ליאורה אמיתי: בעניין בקעת בית-הכרם אנו ממליצים להקים ועדת שרים שתרכז את הטיפול בכל הנושאים, שתכלול את נציגי משרד הפנים, משרד האוצר, משרד התשתיות, המשרד להגנת הסביבה, משרד הבריאות, המשרד לענייני מיעוטים, המשרד לפיתוח הנגב והגליל ומשרד ראש הממשלה.

דב חנין: תודה רבה.

דב חנין: אנו עדיין בשלב הצגת הבעיות.

דב חנין: אשמח לשמוע נציגים נוספים, ואחר כך נעבור מייד לתגובות.

דב חנין: מר נמארנה, בבקשה.

עבד נמארנה: אוסיף רק משהו בקשר למה שדיברה ידידתנו, ליאורה אמיתי.

עבד נמארנה: זו פעם רביעית שאני משתתף בדיונים של ועדת הפנים של הכנסת על אותן בעיות.

עבד נמארנה: זה גם אחרי סיור של ועדת הפנים באזור.

עבד נמארנה: שני שרים לאיכות הסביבה ביקרו בבקעה שם, וגם ועדת מנכ"לים ביקרה.

עבד נמארנה: אבל, לדעתי, שום דבר לא זז.

עבד נמארנה: אני מארגוני סביבה, ונמצאים פה ראשי מועצות וחברי-כנסת גם מהאזור.

עבד נמארנה: חבר-הכנסת, יושב-ראש הוועדה, שהיה בישיבה שהיתה ביולי, הוא מעכו וגם הוא סובל מאותן בעיות.

עבד נמארנה: לדעתי, צריך להדגיש יותר, על מנת לצאת מאותן בעיות.

עבד נמארנה: האזור, בקעת בית הכרם, נקרא כבר בכלל בארץ: "עמק הביוב והפסולת".

עבד נמארנה: צריך לצאת עם פתרונות לעניין הזה.

עבד נמארנה: האזור הזה סובל כבר מ-1995.

עבד נמארנה: אי-אפשר שיהיה מצב שאנשים מהשכונה המזרחית של מג'ד אל-כרום סובלים כל הזמן כשמסביבם בקעה של ביוב.

עבד נמארנה: ידידנו, דב חנין, סיירת פעם או פעמיים באזור, וראית את זה שם.

עבד נמארנה: נציגינו, גם ידידינו, ממשרדי הממשלה, מגיעים ורואים את זה ומודעים לבעיה.

עבד נמארנה: אני מדבר לא רק על איכות הסביבה, ועל קניון בית הכרם שסובל מבעיות סביבתיות, אלא גם על מחלות, על אנשים וילדים שחיים בשכונה המזרחית של מג'ד אל-כרום.

עבד נמארנה: לא רק אנשי צורית וגילאון סובלים מהעשן שזורם אליהם מערבה מהשריפות, אלא יש גם אנשים שחיים בתוך בקעת השפכים שם.

עבד נמארנה: לכן, לדעתי, צריך לפתור את הבעיה.

עבד נמארנה: כארגוני סביבה, אנו שמים יד עם משרדי הממשלה ועם הרשויות המקומיות ודוחפים את העניין במודעות ובכל מה שאנו יכולים, כדי לפתור את הבעיה הנוראה הזאת שקיימת מזה 15 שנה.

עבד נמארנה: תודה.

דב חנין: תודה רבה.

דב חנין: אני רוצה לתת את רשות הדיבור למר רון שני, ראש המועצה האזורית משגב, שיציג לנו סרטון קצר שגם מתייחס לבעיה שאנו מדברים עליה, ולאחר מכן נמשיך בדיון.

דב חנין: בבקשה.

רון שני: (מקרין סרטון.

רון שני: ) יש פה סרטון קצר וחדש שצולם לפני כ-2-3 חודשים.

רון שני: הרעש, ששומעים פה, הוא רק במחשב הזה.

רון שני: אתם רואים כאן ביוב גולמי --

דב חנין: --שזורם באחת השמורות היפות בארץ.

רון שני: --שזורם בשמורה בקניון שגור.

רון שני: הוא זורם מכאן, ומכאן יורד לתוך השמורה, לקניונים שלה, נשפך לנחל חלזון, ומנחל חלזון הוא זורם לו באופן חופשי לכיוון עכו ולחופי הים של עכו.

רון שני: אחר כך כשקוראים בעיתונים שחופי הים של עכו נסגרים כי מצאו שם ריכוז צואתי גבוה, זה המקור.

רון שני: זו רק תוספת קטנה להצגה הטובה שליאורה אמיתי עשתה קודם, שממחישה את עוצמת הדבר הזה.

דב חנין: תודה רבה.

דב חנין: אם תרצה בהמשך לומר כמה דברים בדיון, כמובן שנאפשר לך.

דב חנין: נמצאים אתנו נציגים של המועצות המקומיות האזור.

דב חנין: נציג המועצה המקומית דיר אל-אסד, בבקשה אדוני.

דב חנין: אני מבקש מהדוברים להציג עצמם למען הפרוטוקול.

נאסר סנעאללה: אני נאסר סנעאללה, ראש המועצה המקומית דיר אל-אסד.

נאסר סנעאללה: האמת היא שכשאני יושב בישיבה כזו, אני מרגיש כאילו אני יושב על ספסל נאשמים, כנאשם בכל מה שקורה פה.

דב חנין: אולי אתה על ספסל המאשימים דווקא.

מסעוד גנאים: אתה המאשים.

נאסר סנעאללה: מצד אחד, זה נכון שזה קורה באזור שלי, זה קורה קרוב לביתי וזה קורה בסביבה בה ילדיי משחקים.

נאסר סנעאללה: אבל, מצד שני, אני כן מאשים.

נאסר סנעאללה: אני אומר, שטועה מי שחושב לשנייה אחת שמישהו מאתנו לא רוצה או חפץ לחיות בסביבה מזוהמת ולא טובה.

נאסר סנעאללה: אנו גם אנשים עם השכלה, מתורבתים, יודעים מהי איכות חיים ורוצים אותה, צועקים לקבל אותה, אבל פשוט מאד אין מאיפה.

נאסר סנעאללה: אני מוכן פה להעמיד בפני כל גורם שהוא ולתת לו את המקורות שלי - אני חושב שמה שאני אומר מייצג גם את שתי הרשויות ואולי עוד רשויות באזור - אני מוכן להעמיד לרשותו את כל המקורות שלי, ושיבוא ויתקצב לי איך אני יכול לטפל במראות ובמה שאני רואה.

דב חנין: אתן לך להשלים את דבריך, אבל אני רוצה לבקש - ואבקש זאת גם מראשי המועצות הנוספים שידברו - שתתייחס גם להצעה שהועלתה כאן להקים איזו שהיא מסגרת ממשלתית שתיקח על עצמה את האחריות לטיפול בנושא הביוב והפסולת באזור שלכם.

דב חנין: זו מין מסגרת שתיקח על עצמה את הטיפול האזורי וטיפול במפגעי הביוב והפסולת.

דב חנין: אני רוצה לשמוע את דעתך.

נאסר סנעאללה: בדיוק, זה מה שרציתי להמשיך ולומר.

נאסר סנעאללה: אני בעד זה.

נאסר סנעאללה: הרשויות לא יכולות לטפל היום בכוחות ובאמצעים שיש להן.

נאסר סנעאללה: לכן, הטיפול צריך להיות מערכתי.

נאסר סנעאללה: לטיפול המערכתי הזה צריך למצוא תקציבים מחוץ לתקציבי הרשויות, כי מתקציבי הרשויות כיום, במצב הקיים, וגם אם לא היינו בגירעונות של עשרות מיליונים, לא היינו יכולים לעשות זאת, כי ההוצאות הקשיחות שלנו הן בדיוק מאוזנות עם התקציב שלנו, עם תקציב ההכנסות.

נאסר סנעאללה: לכן, אם אנו חושבים על דבר כזה, צריך לחשוב גם איך למצוא את הכספים, את התקציבים, לפרוייקט הזה, לתאגיד הזה, למערכת הזאת, ולא להטיל את זה על הרשויות כפי שקרה לנו עם מט"ש כרמיאל שהיום הוא גם נטל עלינו.

נאסר סנעאללה: אנו, בתקציבים שלנו, לא מצליחים אפילו לשלם את חלקנו בהקמה, בתחזוקה ובכל הדברים האלה.

נאסר סנעאללה: צריך לחשוב גם על תקציבים אחרים.

דב חנין: אדוני, תודה רבה.

דב חנין: נציג מועצה מקומית בענה, אדוני בבקשה.

עבאס תיתי: אני עבאס תיתי.

עבאס תיתי: אדוני היושב-ראש, נכבדים, כמו שאמר עמיתי, מר נאסר סנעאללה, ראש המועצה המקומית דיר אל-אסד, אנו בתפקיד כמה חודשים.

עבאס תיתי: בכל המובנים, אנו נמצאים היום במצב שלא מקנאים בנו על הדברים שיש לנו בתוך הכפרים.

עבאס תיתי: אתחיל בנושא הראשון, הדבר הבסיסי ביותר - המשכורות לעובדים, ומהדבר הזה אנו מתקדמים קדימה.

עבאס תיתי: אם אין לי לשלם את המשכורת לעובד שעובד והולך הביתה ולא מקבל בסוף החודש את משכורתו, זה לא אומר להזניח את הסביבה.

עבאס תיתי: אבל, הדבר העיקרי ביותר שאנו נעשה ביחד - אני מצדיק שבענה, דיר אל-אסד ומג'ד אל-כרום, כל הסביבה, כרמיאל, משגב, שתהיה לנו תכנית מסויימת בעזרת או במימון הממשלה, ואנו ניתן את חלקנו כמה שאפשר, ונכריז על שנה מסויימת, כמה שאפשר יהיה יותר קרוב ואולי אפילו השנה הזאת, כשנת איכות הסביבה בסביבה הזאת, ונעשה כל מה שאפשר.

עבאס תיתי: רק בתכנית כזו יש אפשרות שאנו נצליח ונתקדם.

עבאס תיתי: תודה רבה.

דב חנין: תודה.

דב חנין: מר תיתי, אני רוצה לשמוע גם את דעתך לגבי ההצעה להקים גוף אזורי שיקבל את מימונו ממשרדי הממשלה ויקח על עצמו את האחריות לטיפול בנושא הביוב והפסולת באזור שלכם.

עבאס תיתי: אדוני, היום אנו מקודדים עם גוף של המים והביוב.

עבאס תיתי: אפילו שאנו לא רוצים, זה נכפה עלינו.

עבאס תיתי: לאור המצב הקיים, על מנת שנתקדם ותהיה לנו סביבה נאה ויפה, אין לי שום התנגדות בנושא הזה.

דב חנין: אדוני, תודה רבה.

דב חנין: נציג מועצה המקומית מג'ד אל-כרום, בבקשה.

מוחמד מנאע: אנו מוחמד מנאע, ראש המועצה המקומית מג'ד אל-כרום.

מוחמד מנאע: מסרנו דיסק, ואם אפשר תקרינו את זה, ואחרי זה אדבר.

מסעוד גנאים: היושב-ראש דב חנין, כאשר אתה שואל על גוף ממשלתי, האם הכוונה היא לתאגיד או למה?

דב חנין: תכף נשמע את עמדת משרדי הממשלה, ואנו נראה איך מתקדמים עם הדיון הזה.

דב חנין: אני אומר לכם באופן ברור מאד: הכוונה שלי היא לא לקיים דיון רק בכדי שכולנו נשמע את הבעיות.

דב חנין: חשוב מאד לחזור ולראות את הבעיות, אבל הוועדה הזאת וגם ועדת הפנים, כפי שגם מר נמארנה אמר בצדק, כבר קיימנו דיונים בנושא הזה.

דב חנין: המטרה שלי היא לצאת מהדיון הזה עם המלצות מעשיות, שאנו ננסה לפעול ליישומן מול משרדי הממשלה השונים.

מוחמד מנאע: (מקרין מצגת.

מוחמד מנאע: ) אתם דיברתם על נחל שגור, וכל הכבוד.

מוחמד מנאע: זה כאילו שייך לי באופן אישי.

מוחמד מנאע: כשהייתי ילד הייתי שוחה שם.

מוחמד מנאע: אבל, שכחתם שהשכונה המזרחית של מג'ד אל-כרום מוצפת במי ניקוז וביוב.

מוחמד מנאע: לי אכפת הרבה יותר הבן-אדם קודם כל, ולא נחל, אבן או קרקע.

מוחמד מנאע: הבן-אדם הוא שצריך לקבל את העזרה שלי.

מוחמד מנאע: במג'ד אל-כרום סובלים ממש ממזרח ועד מערב בגלל הביוב, האשפה והכל.

מוחמד מנאע: קראתי את הפרוטוקול שלכם מחודש יולי, אדוני חבר-הכנסת דב חנין וחבר-הכנסת אזולאי שלא נמצא פה.

מוחמד מנאע: הוא כותב: "כאן אני מפנה אצבע בראש ובראשונה למשרדי הממשלה".

מוחמד מנאע: אני רוצה לחזור על זה ולהגיד לממשלת ישראל: איפה הייתם במשך 15 שנה שעברו?

מוחמד מנאע: בואו ותראו את מג'ד אל-כרום.

מוחמד מנאע: אני רוצה להזמין אתכם.

מוחמד מנאע: יש פה אדם מכובד ששמו פאיז חנא, קצין מחוז במשרד הפנים בצפון, והוא היה ראש העירייה לתקופה של חודשיים.

מוחמד מנאע: תשאלו אותו - שידבר.

מוחמד מנאע: אני רוצה לשאול את כל העולם: איפה הייתם במשך 15 שנה?

מוחמד מנאע: למה ילדי מג'ד אל-כרום צריכים לסבול מכל החרא הזה, וסילחו לי על הביטוי?

מוחמד מנאע: אני יודע שאני נמצא בכנסת ובמקום מכובד, אבל גם אתם צריכים להבין אותי שהילדים והנכדים ו-14 אלף תושבים במג'ד אל-כרום ממש סובלים.

מוחמד מנאע: אני לא יכול רק להגיד שיש עשן במג'ד אל-כרום ויש אשפה ויש ויש.

מוחמד מנאע: זה לא יכול להיות.

מוחמד מנאע: מדובר ב-15 שנה של סרחון, ביוב וזבל.

מוחמד מנאע: איפה התקציבים, שאתם הממשלה הזרמתם לעיריית אל-שגור?

מוחמד מנאע: אני רוצה בדיקה.

מוחמד מנאע: מישהו יכול להיות גבר ולהגיד לי איפה הלכו כל הכספים האלה?

מוחמד מנאע: הזרמתם מיליונים אחרי מיליונים.

מוחמד מנאע: איפה הלך הכסף?

מוחמד מנאע: למה הביוב זורם?

מוחמד מנאע: הביוב זורם והכסף זורם, אבל לאן?

מוחמד מנאע: - אחד לבעל מג'ד אל-כרום ואחד לכיס של אנשים, שאני לא יודע מי אלה.

דובר: אתה דווקא כן.

מוחמד מנאע: חבר'ה, אני רוצה גם לדבר ולהאשים את עצמנו.

מוחמד מנאע: קודם כל, מי שאשם בזה זה שלוש המועצות, ובראש ובראשונה דיר אל-אסד, כי לדיר אל-אסד יש תעלת ניקוז פתוחה והם מכניסים את כל הניקוז לתוך צנרת הביוב.

מוחמד מנאע: כשזה מגיע לתחנת הטיהור במג'ד אל-כרום, שם היא נסתמת ומתקלקלת.

מוחמד מנאע: היא תמיד היא מקולקלת.

מוחמד מנאע: כל האזור המזרחי הוא בביוב וניקוז.

מוחמד מנאע: מה שראיתם זה חלק.

מוחמד מנאע: אני רוצה להזמין את כולכם: בבקשה, תבואו.

מוחמד מנאע: חבל שאתם לא מבקרים ורואים בעצמכם.

דב חנין: אדוני, כמי שכבר ביקר שם כמה פעמים, אני רוצה לומר שטוב עשיתם שהבאתם את הסרט ואת המראות, אבל הסרט לא מצליח להראות: לא את הריח ולפעמים גם לא את הצבע שהוא לפעמים אדום של מה שזורם שם בביוב הזה.

דב חנין: הנה, בתמונה הזאת דווקא רואים.

דב חנין: אני באמת מתפלא שבשנת 2010 במדינת ישראל יש אנשים שחיים כך שבמרחק כמה מטרים מהבית שלהם עובר מין נחל שהוא גם מסריח, גם מלוכלך וגם מזיק לבריאות.

דוברת: מסוכן.

מוחמד מנאע: אני רוצה להוסיף, שזה לא רק תעלת הניקוז שנכנסת לביוב של מג'ד אל-כרום, אלא יש להם גם בית מטבחיים, משחטות, והכל נכנס לביוב.

מוחמד מנאע: לפי החוק, גם זה אסור.

מוחמד מנאע: איפה משרד הבריאות?

מוחמד מנאע: איפה המשרדים השונים?

מוחמד מנאע: איפה?

מוחמד מנאע: אני רוצה לצעוק מפה עד השמיים.

מוחמד מנאע: האם תושבי מג'ד אל-כרום הם תושבי המדינה או לא?

מוחמד מנאע: למה אני צריך לסבול מהליקויים של דיר אל-אסד ובענה?

מוחמד מנאע: לא מספיק קו התעלה של דיר אל-אסד בצד המזרחי, באמצע הכפר עובר גם קו ביוב של בענה וגם שם הוא מוצף, כי מכניסים, אני לא-יודע-מה, בפנים.

מוחמד מנאע: אני מבקש את עזרתכם.

מוחמד מנאע: אני באמת רוצה שתבקרו ותראו במו עיניכם.

מוחמד מנאע: מר דב חנין, אני יודע שהיית ואחרים היו.

מוחמד מנאע: גם חבר-הכנסת הצעיר והחדש, מסעוד גנאים, היה במקום וראה.

מוחמד מנאע: אבל, אני מאשים באופן כללי: איפה הממשלה?

מוחמד מנאע: איפה ההרתעה?

מוחמד מנאע: איפה?

מוחמד מנאע: אני באמת מתרגש, כי הייתי 16 שנה ברציפות ראש מועצה, מ-1978 עד 1993, וכשלא היה לנו ניקוז וביוב הכפר היה נקי לגמרי.

מוחמד מנאע: אחרי שעשינו את הניקוז כדי להתקדם, נפלו כל הלכלוך והסבל על תושבי מג'ד אל-כרום.

מוחמד מנאע: חברי, רוני שני, היה אצלי במועצה, ודיברנו.

מוחמד מנאע: אבל, זה כמו שאמרו חברים: שלוש המועצות, אין לנו יכולת.

מוחמד מנאע: אנו קיבלנו ירושה.

מוחמד מנאע: אדוני מר חנין, קיבלנו ירושה של 93 מליון שקל חובות.

מוחמד מנאע: איך זה יכול להיות?

מוחמד מנאע: איפה משרד הפנים?

מוחמד מנאע: איפה הביקורת של משרד הפנים?

מוחמד מנאע: איפה מבקר המדינה?

מוחמד מנאע: איפה העולם כולו?

מוחמד מנאע: איך זה יכול להיות שראשי מועצה, אחד אחרי השני - רומסים ברגל שלהם את כבוד הבן-אדם ומגיעים ל-93 מליון שקל רק למועצת מג'ד אל-כרום?

מוחמד מנאע: בדיר אל-אסד זה 35 מליון שקל, ובבענה זה 11 מליון שקל.

מוחמד מנאע: לבתי-הספר במג'ד אל-כרום אין נייר טואלט.

מוחמד מנאע: אני לא אומר לך: "לא אנשי מג'ד אל-כרום אשמים".

מוחמד מנאע: הם אשמים שהם שתקו ולא עשו הפגנות, שהם שתקו שהם לא שילמו מסים ושהם שתקו ולא באמת באו ודפקו על שולחן המועצה.

מוחמד מנאע: אני רוצה שתצילו אותנו מכל הלכלוך הזה.

מוחמד מנאע: אני מודה לכם.

דב חנין: אדוני, תודה רבה.

דב חנין: מה דעתך על אותה הצעה של הקמת גוף אזורי שיקבל מימון ממשרדי הממשלה ויקח על עצמו את הטיפול בנושא הביוב והפסולת?

מוחמד מנאע: יכול להיות שאם אני רוצה לעבוד בשכל הישר, אגיד לך: כן.

מוחמד מנאע: אבל, אתם רוצים להוריד מאתנו מים וביוב, ועוד מעט תורידו מאתנו בתי-ספר ועוד דברים.

מוחמד מנאע: ואז, מה נשאר למועצה לעשות?

מוחמד מנאע: וזאת, למרות כל הקשיים.

מוחמד מנאע: אני אומר לך, שמבחינה עקרונית אני לא מתלהב מזה, כי זה כמו כל הוועדות; כשרוצים לפתור בעיה, מקימים ועדה.

מוחמד מנאע: הוועדה לא עושה כלום.

מוחמד מנאע: מה זה תאגיד מים וביוב?

מוחמד מנאע: הוא גם רשות כמו המועצה.

מוחמד מנאע: בכל זאת התאגיד הוקם ויש בו שבעה יישובים, והוא כבר עשה מכרז למנכ"ל, והוא כבר יצא במכרז לבניית בריכת מים בכפר נחֵף.

מוחמד מנאע: אז, מה אתה שואל אותי?

מוחמד מנאע: הרי השר חתום וזה מאושר.

דב חנין: אדוני, תודה רבה.

דב חנין: ראש המועצה האזורית משגב, בבקשה.

רון שני: אני רון שני, ראש המועצה האזורית משגב.

רון שני: אני שכן וחבר לכל היישובים בבית הכרם ובכל האזורים מסביב.

רון שני: אני רוצה טיפה להרחיב, ובלי להתייחס למפגעים, וזה לא רק שלושת היישובים וזה לא רק בקעת בית הכרם.

רון שני: זה גם מה שקורה למעלה בכיוון ירכא וינוח.

רון שני: כלומר, האזור שלנו הוא בכלל אזור שצריך לשים עליו את הדעת.

רון שני: אבל, לא אכנס לתיאורים, כי שמענו אותם ואנו חיים אותו יום יום.

רון שני: יש פה תושבים מכל היישובים, היהודים והערבים.

רון שני: כולנו באותו בוץ.

רון שני: היתושים לא מבחינים בגבולות, והריח או האשפה - אין הבדל.

רון שני: כולנו רוצים את הבקעה נקייה.

דב חנין: בישיבה הקודמת של הוועדה המשותפת לבריאות וסביבה, אנשי משרד הבריאות תיארו גם את הסכנות הבריאותיות שיש מאותם מפגעי ביוב, בין היתר סוגי יתושים.

דב חנין: הדברים מופיעים בפרוטוקול הקודם של הוועדה, ולכן אנו לא נפרט בנושא הזה.

רון שני: רציתי להתייחס לנקודה שאתה העלית - מסגרת אזורית.

רון שני: במסגרת אזורית, אמר ראש המועצה במג'ד אל-כרום, הוקם תאגיד מים וביוב.

רון שני: היום, לכל הרשויות יש תאגיד כזה או אחר.

רון שני: כרמיאל הקימה, למשגב יש, ולרשויות יש.

רון שני: כך שחיצונית זה כבר יוצא.

רון שני: יכול להיות שזה חלק מהפתרון.

דב חנין: אני מבין שאלה שלושה תאגידים נפרדים.

רון שני: הם נפרדים, אבל כולנו מתרכזים, למשל, במט"ש של כרמיאל, וכולנו שותפים בו.

רון שני: כל אחד הוא עם מערכות ההובלה והמים שלו, אבל זה הולך למקום אחד.

רון שני: מבחינה זו, זה יכול לעבוד.

רון שני: הבעיה היא שהוא לא נמצא בקו אפס.

רון שני: אם אסתכל על כרמיאל, משגב או אפילו נחֵף, אנו נמצאים בקו אפס, והמערכות שם די מסודרות.

רון שני: הרשויות של אל שגור לשעבר הן הרבה מתחת לקו האפס, ולא נראה לי שמצב הרשות יוכל להביא ולגרום לכך שנגיע לקו אפס ולא משנה מה נעשה שם ברשות.

רון שני: שמענו על הגירעונות ועל התפקוד היומיומי.

רון שני: רק בשבוע שעבר עשיתי סיור אצל השכנים שלי, וזה נורא.

רון שני: אני באמת לא מלקנא בהם.

רון שני: הם ירשו מצב בלתי אפשרי.

רון שני: הייתי רוצה להציע לעשות כמו שעושים תכנית הבראה לְרשות - שהרשות צריכה לעמוד ביעדים מסויימים, ומשרד הפנים יודע להכין תכנית כזו ואחר כך לעקוב אחרי הרשות - לעשות תכנית חירום להבאת המצב בנושא איכות הסביבה לקו אפס, לעשות תכנית חירום שבה מקורות יצטרכו לבוא מבחוץ, ואני לא מדבר על תחזוקה אלא רק על ההקמה וטיפול בכל הטעויות והדברים שנעשו בהקמה.

רון שני: שמענו את מה שהיה.

רון שני: צריך להביא זאת למצב שטיפת ביוב שנכנסת במקום אחד תצא במט"ש.

רון שני: זה כמובן מומלץ בצורת גרביטציה, כי אז עלויות התפעול אחר כך תהיינה הרבה יותר נמוכות.

רון שני: צריך לעשות תכנית חירום כזו, להכין אותה, לתקצב אותה.

רון שני: יש הרבה תאגידים שיכולים לעשות זאת בין אם זה איגוד ערים לאיכות סביבה, המשרד להגנת הסביבה או רשות כזו או אחרת.

רון שני: לא חסר גופים שיודעים לבצע, כשנותנים להם רק את המשימה הזאת.

רון שני: ואז, להביא זאת למצב אפס, ומאותו מצב לדאוג לכך שכל הרשויות מסביב ימשיכו לתחזק את זה, לגבות את הכספים הנדרשים בנושא פינוי אשפה ובנושא ביוב ומים כמובן, ולהמשיך לתחזק זאת הלאה.

דב חנין: תודה רבה.

דב חנין: נמצאת אתנו גם מנהלת מחלקת איכות הסביבה בעיריית כרמיאל.

דב חנין: גברתי, האם את רוצה להציג לנו כמה תמונות?

מרים דיקמן: כן.

דב חנין: אחריה אשמח לקבל תגובות של משרדי ממשלה שנמצאים אתנו בדיון.

דב חנין: בהמשך נשלב עוד כמה מהאורחים שלנו מהארגונים הסביבתיים.

דב חנין: מר פישלר מ"צלול", בבקשה.

עזר פישלר: זה דיון חשוב.

עזר פישלר: מי שאמר שזה דבר שהיה כבר בארבעה דיונים ודבר לא נפתר, אז לי לפחות ברור שהדיונים האלה ימשיכו להתקיים עוד פעם ועוד פעם עד שתושבי האזור יחזרו לשחות בנחל כי זה מה שאנו רוצים שיקרה.

עזר פישלר: מה שמטריד אותי מאד הוא שהשר להגנת הסביבה לא הגיע.

דוברת: למה?

דוברת: השר לא הגיע.

עזר פישלר: אני מדבר על השרים, ולא על המשרד.

עזר פישלר: אמרתי: השר.

עזר פישלר: ברמת השרים זה דיון מספיק חשוב שיופיע פה השר להגנת הסביבה.

עזר פישלר: הוא לא נמצא, ואני חושב שזה לא בסדר.

דב חנין: במידת הצורך הוועדה תזמין את השר להגנת הסביבה וגם את שר התשתיות.

דב חנין: אנו מנסים להתמודד קודם כל- - -

דוברת: - - -את שר הפנים.

דב חנין: מר פישלר, במידת הצורך אנו נזמין גם את השר להגנת הסביבה, את שר התשתיות, את סגן שר הבריאות וגם את שר האוצר.

דב חנין: אבל, אנו מנסים קודם כל לגבש פה, בפורום הזה, והפעם התכנס פה פורום מכובד מאד כולל כל ראשי הרשויות המקומיות באזור, איזה שהוא מודל משותף של התמודדות והתייחסות, ועם המודל הזה אנו נמשיך אחר כך לעבוד מול כל שרי הממשלה הרלוונטיים.

עזר פישלר: חשוב להבין שיש החלטת ממשלה 2185 מאוגוסט 2007, שקובעת תנאים לוועדת ההשקעות, כאשר בוועדת ההשקעות יושבים מנכ"ל משרד התשתיות, מִנהלת הביוב, משרד הפנים, החשב הכללי והממונה על התקציבים במשרד האוצר והם אמורים לתת פתרון פיננסי לבעיות שכאלו.

עזר פישלר: ועדת ההשקעות הזאת קיבלה סמכות להגדיל את הכסף שהם שמים ברשויות: מתוך ה-30% מהכסף שהיה מגיע כמענק - להגדיל אותו ל-75% כמענק תמורת הצגה של אבני דרך ותנאים לפתרון של בעיות.

עזר פישלר: ועדת ההשקעות הזאת עדיין לא הציגה תכניות.

עזר פישלר: עדיין לא היו תכניות בשטח.

עזר פישלר: כלומר, יש ועדה, יש החלטה להגדיל אפילו מענקים, והשאר, 25%, הוא במסגרת הלוואות, והרשות למעשה לא צריכה להוציא מהכסף שלה באותו רגע שום דבר.

עזר פישלר: אבל, חשוב שזה יהיה פתוח לכולם.

עזר פישלר: הגיע הזמן שאותו פורום, שאתה מציע שיוקם, יגש לוועדת ההשקעות הזאת, שקיבלה אישור והחלטת ממשלה, ויקח משם את הכסף כי זה קיים.

עזר פישלר: הכסף נמצא שם, ורק מישהו צריך לדפוק על הדלת ולבקש, להציג תכנית עבודה.

עזר פישלר: זה נמצא שם.

עזר פישלר: דבר נוסף הוא שאחד התנאים החשובים שנמצאים שם, וזה משהו שאולי לא מעלים זאת בפני אותם גורמים, בנושא הביוב דווקא, הוא לבוא ולהציג את נושא הביוב כמקור להפקת קולחין.

עזר פישלר: צריך להבין שלגבי כל מה שזורם שם בנחל, מלבד זה שזה ביוב וסכנה בריאותית, בסופו של דבר, מדובר באלפי קובים ליום שהיו יכולים להגיע לחקלאות כמים להשקיה, ובמקום זה זה זורם בנחל ומשם לים ולמי תהום ולעוד כמה בתי גידול של קדחת הנילוס.

עזר פישלר: שוב, הפתרון הטכני ידוע - הכסף נמצא, ופשוט צריך ליישם את אותה החלטת ממשלה.

דב חנין: אדוני, תודה רבה.

דב חנין: האם המצגת שלךְ מוכנה?

מרים דיקמן: הבאתי כמה צילומים.

דב חנין: לפני שאת מציגה, אני רק רוצה לבקש מכל אלה שהציגו לנו תמונות:

דב חנין: אנא שלחו את התמונות אל הוועדה בקבצים כדי שנוכל גם להמשיך ולהשתמש בזה.

דוברת: הם במחשב.

דב חנין: הכל נמצא אצלנו.

דב חנין: גברתי, בבקשה.

מרים דיקמן: (מקרינה מצגת תמונות.

מרים דיקמן: ) חברתי ליאורה פירטה את הבעיות, כך שלא אחזור שוב על כולן.

מרים דיקמן: יש לי פה תמונות שממחישות את הבעיות בצורה אקוטית.

מרים דיקמן: אמרו לי שאני צריכה לצעוק.

מרים דיקמן: אני לא אחת שצועקת.

מרים דיקמן: חבר'ה, הבעיה הזאת נמשכת מעל עשור.

מרים דיקמן: ראש העיר שלנו כבר לא יכול להבטיח לתושבי האזור איכות חיים.

מרים דיקמן: תושבים מגיעים לפתחו עם בעיות קשות מאד של תחלואה.

מרים דיקמן: אני מניחה שאי-אפשר לשייך את התחלואה הזאת לבעיות האזוריות, אבל אנו מרגישים חסרי אונים.

מרים דיקמן: ברמה המקומית אנו הקמנו שתי שותפויות.

מרים דיקמן: שותפות אחת היא עם המועצה האזורית משגב, וזאת כדי לטפל בבעיות גם בביוב וגם הפסולת שמושלכת בפרברי הכפרים.

מרים דיקמן: שותפות שנייה היתה ביוזמת "קרן אברהם" שהקמנו פורום לצדק סביבתי של כל מנהלי המחלקה באזור בקעת בית הכרם ואגם נטופה.

מרים דיקמן: הרעיון היה למפות את כל המפגעים באזור ברמה המקומית ולמצוא לזה פתרון.

דב חנין: האם מיפיתם?

דב חנין: האם יש מיפוי כזה?

דובר: כן.

מרים דיקמן: מיפינו.

מרים דיקמן: יש לנו דו"ח מסודר שיצא.

מרים דיקמן: גוף איגוד ערים לאיכות סביבה הכין דו"ח כזה.

באסם כנאענה: עוד כמה שבועות ייצא מסודר כי יש תיקונים, אבל זה המיפוי שאנו עושים.

דב חנין: מתי ייצא הדו"ח עם המיפוי?

באסם כנאענה: תוך שבועות, תוך שבועיים מהיום.

דב חנין: האם זה יהיה תוך שבועיים מהיום?

באסם כנאענה: כן.

באסם כנאענה: רשויות מקומיות שותפות לו.

מרים דיקמן: אתם צריכים להבין שהבעיה הזאת נמשכת מעל עשור שנים.

מרים דיקמן: אני מנהלת מחלקה מעל 20 שנה, ואנו ברמה המקומית מנסים להתמודד עם הבעיות.

מרים דיקמן: אנו לא מחפשים אשמים.

מרים דיקמן: אנו רוצים לעבוד בשותפויות אזוריות כדי לפתור בעיה.

מרים דיקמן: נוצר מצב שאנו יושבים עם חברינו מסביב בכפרים, מג'ד אל-כרום, דיר אל-אסד, והבעיה היא שהם גם חסרי אונים.

מרים דיקמן: הם לא יכולים לשתף אותנו בעשייה.

מרים דיקמן: התושבים שלנו צועקים חמס.

מרים דיקמן: כרגע, מה שאני יכולה להגיד לכם זה את הצילומים שעשינו באזור, ואפשר לראות את הפגרים שמושלכים שם.

מרים דיקמן: אלה לא רק פגרים.

מרים דיקמן: אלה חומרים מסוכנים.

מרים דיקמן: אתם יכולים לראות בתמונה תרסיסים ששרפו אותם, וחומרים מסוכנים מגיעים לתושבי האזור.

מרים דיקמן: תושבי האזור נושמים חומרים מסוכנים.

מרים דיקמן: אתם יכולים לראות את הפגרים שמושלכים.

מרים דיקמן: שורפים אותם, כי גם התושבים שגרים ליד הפסולת הזאת סובלים.

דוברת: אין כסף לפנות, וזו הבעיה העיקרית.

דוברת: אין להם כסף לפנות את האשפה.

מרים דיקמן: זה שילוב של פגרים עם חומרים מסוכנים.

מרים דיקמן: יש מסמך ששורפים אסבסט.

מרים דיקמן: אתם יכולים לראות שועלים משוטטים.

מרים דיקמן: יש לנו בעיית כלבת באזור שאנו מנסים לפתור אותה ברמה המקומית.

דב חנין: כאשר הדו"ח שלכם יהיה מוכן, מאד ארצה לקבל אל הוועדה המשותפת.

דב חנין: אני מבין שתוך שבועיים מסתיימת העריכה.

באסם כנאענה: כן.

באסם כנאענה: האם אפשר רק להוסיף עוד כמה משפטים?

דב חנין: מייד אתן לך.

דב חנין: תרשום בפניך שאנו מעוניינים לקבל את הדו"ח הזה.

מרים דיקמן: אתם יכולים לראות פה שועל לאור יום.

מרים דיקמן: התקרבנו אליו, והוא לא נבהל.

מרים דיקמן: זה פשוט לא יאומן.

מרים דיקמן: השועל הזה צולם בתוך הכפר מג'ד אל-כרום.

מסעוד גנאים: רואים שהוא רעב.

מרים דיקמן: זורקים שם בשר.

ליאורה אמיתי: לא בטוח שהוא בריא.

דב חנין: תודה רבה.

דב חנין: אדוני, בבקשה.

באסם כנאענה: אני באסם כנאענה מיוזמות "קרן אברהם", ממקימי הפורום לאיכות הסביבה האזורי שבתוכו עשר רשויות באזור בית הכרם שגור.

באסם כנאענה: חילקנו פה דף של ההמלצות העיקריות מהדו"ח, שייצא תוך שבועיים והוא עובר עכשיו תיקונים אחרונים.

באסם כנאענה: אני חושב שאחת המסקנות העיקריות שלנו בהמלצות היא הראייה האזורית.

באסם כנאענה: אמרו פה, ואני רק מדגיש זאת, שאם נמקד את זה במג'ד אל-כרום או בבענה, זה מאד נכון, אבל צריך גם לראות את התמונה הכוללת.

באסם כנאענה: הראייה היא הראייה האזורית, והפתרון צריך להיות אזורי.

באסם כנאענה: דבר שני - האפליה הקיימת ומצב הרשויות הערביות, שגוררים כמה שנים, משליכים באופן ישיר ולא באופן עקיף על מצבן גם מבחינת איכות סביבה; זה לא בסדר עדיפות אצל ראש רשות ערבית איכות הסביבה לא בגלל שהוא לא אוהד אלא בגלל שהיכולות שיש לו הן דברים אחרים.

באסם כנאענה: אני חושב שזה גם התנועה ביחד של הרבה ארגוני סביבה פה שנמצאים ומכובדים.

באסם כנאענה: אפשר לעשות את הפעולה ביחד, ויש המלצות, שלא אפרט אותן, והן נמצאות בדו"ח שאנו חילקנו פה.

דב חנין: תודה רבה.

דב חנין: עורכת-הדין הלפרין מ"אדם, טבע ודין", בבקשה.

קרן הלפרין-מוסרי: רק אוסיף לדברים שאמרו פה חבריי ושותפיי לקואליציה הזאת.

קרן הלפרין-מוסרי: ב"אדם, טבע ודין" אנו מנהלים מזה שנתיים הליך משפטי נגד העירייה, שבעבר היתה עיריית אל-שגור והיום זה המועצה המקומית מג'ד אל-כרום.

קרן הלפרין-מוסרי: אנו מייצגים, בהליך הזה, לא רק את עצמנו אלא גם נציגים מהשכונה המזרחית שחלקם יושבים כאן וגם ירצו לדבר בעצמם.

קרן הלפרין-מוסרי: אני רוצה לחדד נקודה אחת: ההליך המשפטי הזה פשוט מדגים לנו היטב את הבעיה שעולה כאן ביחס בין היכולת של הרשויות המקומיות לטפל בבעיה לבין משרדי הממשלה.

קרן הלפרין-מוסרי: אני מראה כל הזמן גם בבית-המשפט לנציגי המדינה, שנמצאים שם אתנו, שכל החקיקה הסביבתית שמתייחסת לבעיות האלה, הן של הביוב והן של הפסולת, מאפשרת למשרדי הממשלה השונים לקחת את הסמכות לידיים שלהם ולטפל בה.

קרן הלפרין-מוסרי: כלומר, החובה היא, בראש ובראשונה, על הרשות המקומית, ולכן גם העתירה שאנו הגשנו היא נגד העירייה.

קרן הלפרין-מוסרי: אבל, כל דברי החקיקה הרלוונטיים מקנים סמכות לכל אחד ממשרדי הממשלה בתחום הספציפי שלו להיכנס בנעלי הרשות המקומית ובהמשך גם לתבוע ממנה את ההשתתפות.

קרן הלפרין-מוסרי: בתי-המשפט ומלומדים בתחום התיאוריה המשפטית אומרים, שאת הסמכות הזאת צריך וניתן לפרש כחובה כשאנו נמצאים במקרי חירום.

קרן הלפרין-מוסרי: אני חושבת שכבר כמה פעמים עלו כאן המלים "מצב חירום".

קרן הלפרין-מוסרי: אנו מודעים לזה שכשאנו מתמודדים עם הבעיות מהסוג הזה, המדינה חוששת מהיכנסות בנעלי הרשות המקומית במקרה כזה מתוך חשש שיצופה ממנה לעשות זאת במגוון מקרים אחרים, כי הרי הבעיה כאן חמורה ויש בעיות חמורות נוספות בארץ.

קרן הלפרין-מוסרי: אבל, אני באמת חושבת שצריך לפרש את המקרה כאן, עם כל הסופרלטיבים שעלו פה ומי שמכיר את המצב יודע שזו המציעות, לראות במקרה הזה מקרה שאכן מצדיק ואפילו מחייב את המדינה לנקוט פה בפעולות לפתרון מצב החירום הזה.

קרן הלפרין-מוסרי: למשל, הוזכרה כאן הבעיה של קדחת הנילוס.

קרן הלפרין-מוסרי: בשנים האחרונות היו מקרי תמותה מקדחת הנילוס באזור עכו וכדו'.

קרן הלפרין-מוסרי: אנו לא רוצים להגיע למצב שרק כשננפנף בעוד מספרים, חלילה, של מחלות או מוות, אז יירתמו לעניין.

קרן הלפרין-מוסרי: אנו מבקשים שייעשה שימוש בסמכויות הללו כדי לפתור את הבעיה כאן בין אם זה ע"י איזה שהוא גוף אזורי או בכל דרך אחרת.

קרן הלפרין-מוסרי: בלי שהמדינה תירתם כאן, לרבות תקציבים, אנו לא רואים פתרון אחר באופק.

קרן הלפרין-מוסרי: כאמור, החוק מאפשר וקורא למדינה לעשות זאת במקרים קיצוניים שכאלה.

דב חנין: תודה רבה.

דב חנין: עורך-הדין עמנואל ויזר, נציג לשכת עורכי-הדין בכנסת, בבקשה.

עמנואל ויזר: קודם כל, אני רוצה באמת להודות לראש מועצת מג'ד אל-כרום שאמר דברים נכונים ואמיצים, ואני חושב שהם משקפים באמת את הבעיה.

עמנואל ויזר: הבעיה, שאנו מציגים כאן, היא רק חלק וקצה הקרחון - אם אפשר להגיד את הביטוי השגור הזה - של הבעיה כולה שנוגעת מצד אחד לְבעיה שהיא נרחבת גם מעבר לבקעת בית הכרם ומצויה בהרבה מקומות בגליל ולא רק בגליל ומצד שני זו בעיה שהיא נרחבת גם מעבר לתחום איכות הסביבה.

עמנואל ויזר: נאמר כאן נכון: קל מאד להגיד "בואו ונקים איגוד שיקח על עצמו את האחריות של הרשות המקומית ויטפל, ואז הורדנו את העומס מהרשות המקומית".

עמנואל ויזר: זה, בדיוק, יוביל לשינוי פני השלטון המקומי בישראל, שזו נקודה שצריך לבחון אותה טוב-טוב אם אכן רוצים לשנות אותו בצורה הזאת.

עמנואל ויזר: הוי אומר, השלטון המרכזי הוא זה שיקח מהרשויות המקומיות, שקיימות היום, מטלות שמוטלות עליהן, תקציבים שניתנים או שאמורים להינתן להן, ויעביר את הכל אליו או לא.

עמנואל ויזר: זו שאלה שהיא חורגת מגדר הנושא הזה.

עמנואל ויזר: בנושא הספציפי - אני לא מדבר כרגע על התאגיד אלא על הטיפול במפגעים שמדובר כאן.

עמנואל ויזר: אני חושב שנכון מאד אמרה נציגת אגודת "אדם, טבע ודין": יש אפשרות, ולמעשה זו חובה, על משרדי הממשלה לטפל במפגעים.

עמנואל ויזר: בסופו של דבר, הנושא הוא כספי שצריך לבוא לידי ביטוי במערכת הקשרים בין הממשלה לשלטון המקומי ולא על גבם של התושבים.

עמנואל ויזר: היום, העסק מגולגל על גב התושבים, מכיון שזה הפתרון הקל ביותר, וזה באמת פתרון בלתי נסבל.

דב חנין: תודה רבה.

ליאורה אמיתי: אני רוצה להוסיף, שגם ועדת הבריאות והרווחה של הכנסת התייחסה לסוגיית שריפות פסולת פיראטיות בכלל ובפרט בבקעת בית הכרם, והוקמה ועדה בין-משרדית.

דב חנין: אנו מייד נשמע.

ליאורה אמיתי: אנו ניתן לנציגי המשרד להגנת הסביבה לדבר, אבל, שוב, אני לא מרגישה אלא יודעת בוודאות שמרוב ועדות ומרוב עוד התייחסות ועוד דיונים אנו רק רואים את האור מתרחק ולא מתקרב אלינו.

ליאורה אמיתי: אני לא רואה פתרון.

ליאורה אמיתי: אנו כבר מתייחסים לסוגיה הזאת באמת הרבה מאד שנים.

ליאורה אמיתי: אני, למשל, מכירה את המפגעים של הפסולת עשר שנים בבקעת בית הכרם.

ליאורה אמיתי: הם לא נפתרו מאז.

דב חנין: תודה רבה.

דב חנין: אנו נשמע אולי את נציג התושבים, ונעבור לסבב תגובות של משרדי הממשלה.

דב חנין: אדוני, בבקשה.

אברהים דיאב: אני אברהים דיאב ממג'ד אל-כרום, פעיל באיכות הסביבה ואיש השכונה המזרחית.

אברהים דיאב: אתה היית אצלי.

דב חנין: שמחתי לבוא לבקר אותך, אבל החוויה היתה קשה.

אברהים דיאב: יש לנו תמונה למזכרת בה אני ואתה עומדים על הביוב שזורם.

אברהים דיאב: לצערי הרב, כל המצגות שהראו פה הן בדיוק בבית שלי.

אברהים דיאב: אני בדיוק במרחק של חמישה מטרים מתעלת הביוב הזאת.

אברהים דיאב: אני חושב שאלקים נתן לאדם זכות לנשום אויר נקי.

אברהים דיאב: למה האדם עצמו שולל את הזכות הזאת מאדם אחר?

אברהים דיאב: אני חושב שאין שום זכות לאדם לשלול מאדם אחר לנשום אויר נקי.

אברהים דיאב: בזה אני פונה לממשלה, למי שעומד בראש הממשלה: אנו במצב חירום.

אברהים דיאב: נקודה.

אברהים דיאב: הממשלה מתערבת, פותרת בעיה, ומעכשיו היא מתחילה לאכוף את החוק על כולם.

אברהים דיאב: אבל, קודם כל, לפתור לנו את הבעיה.

אברהים דיאב: בכל דבר שאתה רוצה לקבור אותו - תקימו ועדות.

אברהים דיאב: תקים ועדות, וכמה שאתה שיותר תעשה אתה קובר אותו.

אברהים דיאב: כל דבר שאתה רוצה לקבור תקים לו ועדות.

אברהים דיאב: לְוועדות לוקח זמן, והחברים בהן יושבים במזגנים בתל-אביב ובירושלים, כשהם לא בסביבה ולא נושמים את מה שאנו נושמים.

אברהים דיאב: הם לא חיים את החיים שלנו.

אברהים דיאב: אחוז התמותה באזור שלנו, מסרטן או מבעיות ריאות או נשימה, הוא גבוה מאד.

אברהים דיאב: הדת היהודית, הדת הנוצרית והדת המוסלמית אומרות שמי שמציל חיים של אדם אחד הוא הציל את העולם.

אברהים דיאב: אבל, אנו מדברים רק סיסמאות.

אברהים דיאב: אלה רק סיסמאות.

אברהים דיאב: אנו וכרמיאל, יהודים וערבים, אחד ליד השני, ומי שמת בכרמיאל ומי שמת במג'ד אל-כרום זה אותו דם, זה בן-אדם.

אברהים דיאב: בסך-הכל, זה בן-אדם.

אברהים דיאב: אם מישהו מת כתוצאה מהמפגע הזה, אז מה אנו עשינו?

אברהים דיאב: בבקשה, תצילו אותנו.

אברהים דיאב: תודה רבה לכם.

דב חנין: תודה רבה.

דב חנין: גברת שרה אלחנני, מנהלת אגף איכות מים ברשות המים, בבקשה.

שרה אלחנני: רשות המים נמצאת היום בשביתה, והגעתי לפה למרות השביתה בהסכמה מיוחדת בין מנהל רשות המים לבין ועד העובדים שלנו.

דב חנין: אני רוצה להביע את תודתנו.

דב חנין: אני יודע על השביתה ברשות המים.

דב חנין: אני לפחות באופן אישי תומך במאבק העובדים שם.

דב חנין: אני מביע הערכה לנכונות ועד העובדים לאפשר לך להתייצב בפנינו ולהביע עמדה מקצועית בנושא הזה, שהוא באמת עניין של פיקוח נפש.

שרה אלחנני: אין ספק שהמצב שם קטסטרופלי.

שרה אלחנני: גם פיקוח נפש וגם זיהום מקורות מים, שכידוע לכם זו בעיה חמורה שם.

שרה אלחנני: יש הרבה מאד מפגעים בבית הכרם.

שרה אלחנני: הזכירו פה את הרוב: אתרי סילוק פסולת.

שרה אלחנני: זה הובלע שם, אבל נזכרה הבעיה בעונת מסיק הזיתים שיוצר בעיות ברוב המט"שים.

שרה אלחנני: זה נפתר חלקית באמצעות פעילות אינטנסיבית של המשרד להגנת הסביבה, שהיו לו עוד כמה שותפים, וגם אנו נתנו שם את חלקנו.

שרה אלחנני: אבל, הבעיה שם לא נפתרה.

שרה אלחנני: היא שופרה במט"ש געתון, אבל היא לא טופלה כלל באזור כרמיאל למשל.

שרה אלחנני: כרמיאל משליך ישירות גם על אזור בקעת בית הכרם משום שהביוב של בקעת בית הכרם מגיע, בסופו של דבר, למט"ש כרמיאל, ושם הבעיה לא נפתרה.

שרה אלחנני: צריך לתת עליה את הדעת.

שרה אלחנני: זה נושא בעייתי.

שרה אלחנני: אני מגיעה לבעיה חמורה ואקוטית - נושא הביוב.

שרה אלחנני: אני לא באה לכאן עם פתרונות.

שרה אלחנני: לגבי תאגידי מים וביוב, הקמת התאגידים צריכה לפתור חלק מהבעיות.

שרה אלחנני: לצערנו, קשה לראות איך באזור הקמה של התאגידים פותרת את הבעיה, משום שלתאגידים לא יהיה כושר החזר ולכן ההלוואות שהם יוכלו לקבל במסגרת ההלוואות שניתנות היום ע"י הרשויות, ע"י המדינה, הן בעייתיות.

שרה אלחנני: באשר לפעילות - אנו נקטנו שם הרבה מאד פעילויות, אבל זו באמת טיפה בים.

שרה אלחנני: נושא ביוב שזורם היום, בשפכים גולמיים שזורמים בנחל שגור ומגיעים לבקעת בית הכרם, זה נושא שטיפלנו בו ב-2005 באמצעות צו לתיקון מעוּות, שזה לא פתרון אבל לא היתה ברירה.

שרה אלחנני: מכיון שלא היתה אפשרות לרשות, לעיריית אל-שגור, לממן, לקחנו על עצמנו את המימון של מסגרת הצו של שיפוץ תחנת שאיבה וגם תחזוקה שלה לכמה חודשים, ובאמת אז נמנע הזיהום ופסקה זרימת ביוב.

שרה אלחנני: בשנת 2009 כיון שהתחנה הזאת - אני מדברת על התחנה המערבית שנמצאת מערב למג'ד אל-כרום - לא תוחזקה, שוב התחילו בעיות, ושוב הוצאנו צו.

שרה אלחנני: בינתיים, העירייה התפרקה לשלוש רשויות שהודיעו לנו שאין להן יכולת לטפל בזה, ואנו התחלנו בתהליך שלמעשה היה אמור להביא כבר לפתרון, שוב, פתרון זמני של הבעיה - שיפוץ של התחנה ותחזוקה שלה.

שרה אלחנני: כבר היו הצעות והיו הצעות מחיר וכבר היתה תכנית, ואז התחילה השביתה ברשות המים שהיום גרמה לזה שחודש וחצי נוספים, ואינני יודעת מתי הדבר הזה ייגמר, אין לנו אפשרות לטפל בבעיה.

שרה אלחנני: שוב, הבעיה הזאת היתה נפתרת לעוד כמה חודשים, היינו משפצים ומתחזקים את התחנה לכמה חודשים, אבל זה לא פותר את מהות הבעיה.

שרה אלחנני: כיון שמט"ש כרמיאל לא מסוגל להוציא קולחין באיכות שלישונית, בגלל עומס רב מאד עליו, צריך היה לשדרג אותו.

שרה אלחנני: גם פה אנו פעלנו באמצעות צו בלית ברירה.

שרה אלחנני: זה לא היה הפתרון הנכון, אבל כיון שלא הוקם עדיין התאגיד של עראבה, סח'נין ודיר חנא והם לא יכלו לתת את חלקם בשדרוג המט"ש, מצאנו איזו שהיא דרך שהיא לא היתה הדרך הנכונה - באמצעות צו - כי זה לא פתרון שהיה מתאים פה, ויחד עם מִנהלת הביוב הושקעו שם 25 מליון שקל בשדרוג המט"ש.

שרה אלחנני: זה אמור לתת פתרון גם לחיבור בקעת בית הכרם ולפתור את בעיית הביוב שזורמים שם שפכים ושזורמים שם מדי פעם בנחל חלזון ומגיעים לחוף הרחצה של עכו עם כל הבעיות והמטרדים.

שרה אלחנני: שוב, הפעולות האלה, שאנו עושים, הן פעולות חירום שפותרות באופן זמני ונקודתי את הבעיה.

שרה אלחנני: הן לא פותרות את המכלול, הן לא יפתרו והן לא מסוגלות לפתור את המכלול.

שרה אלחנני: יש פה, בהחלט, בעיה ברשויות האלה, שצריך להביא מימון נוסף או למצוא איזו שהיא דרך לעזור ולשקם תשתיות וגם לתת איזו שהיא נקודת פתיחה.

שרה אלחנני: אמר פה ראש המועצה האזורית משגב: להביא אותם לנקודת פתיחה.

שרה אלחנני: ועדה מקומית - הבעיה פה היא באמת למצוא את מקורות המימון.

שרה אלחנני: אם תימצא פה הדרך ואפשר יהיה, זה מה שיביא שם- - -

דב חנין: גברתי, תודה רבה.

דב חנין: נציג משרד הבריאות, מר גולדברגר, בבקשה.

דב חנין: אם מישהו מהנוספים ירצה להתייחס, אשמח.

שלום גולדברגר: גברת חנה סלע מהנדסת המחוז.

דב חנין: מאה אחוז.

דב חנין: תחליטו ביניכם.

שלום גולדברגר: אין צורך לספר על הסיכונים הבריאותיים, כפי שהזכרת, יתושים וריחות וסרטן וריאות וכל הדברים האלה.

שלום גולדברגר: גם האשפה וגם הביוב, אסור שיגיעו לריאות, למים ולכל מה שיהיה.

שלום גולדברגר: אני באמת לא רוצה להתייחס לנושאים האלה, ואין פה מה להוסיף ואין פה מה להרחיב.

שלום גולדברגר: כולנו מכירים, מודעים ויודעים שזה מסוכן מאד לבריאות.

שלום גולדברגר: המצב החוקי היום במדינת ישראל הוא, שבנושא הביוב - ואתייחס בעיקר לנושא הביוב, כי נושא אשפה הוא לא בתחום האחריות והסמכות של משרד הבריאות כך שאינני כל כך בקיא בדברים האלה - האחריות, הסמכות והמימון והכל הם בידי הרשויות המקומיות.

שלום גולדברגר: החובה היא על הרשות המקומית לאסוף, לטהר, לנצל ולגרום לכך שלא יהיו מטרדים כתוצאה מהביוב.

שלום גולדברגר: אנו נמצאים במצב מסובך מאד.

שלום גולדברגר: לבוא ולקחת ראש רשות מקומית, שאין לו כסף ושלא יכול לעשות שום דבר ולהכניסו לבית-סוהר או לתבוע אותו על זה שהוא לא פעל בהתאם לחוקים - זה דבר שאנו.

שלום גולדברגר: .. אז אנו לוחצים בכל הכיוונים.

שלום גולדברגר: אנו מגבילים בניות.

שלום גולדברגר: אנו עושים את כל מה שאפשר בלי להגיע לאותה נקודה דרסטית שאנו לא חושבים שהיא הדרך הנכונה ברשויות המקומיות החלשות במדינת ישראל, ואני עכשיו מדבר לא רק על בקעת בית הכרם אלא באמת ברמה ארצית.

שלום גולדברגר: נאמר פה, שבראש ובראשונה זה משכורות העובדים, ושזו הבעיה הראשונה שלהם.

שלום גולדברגר: אין להם כסף למשכורות העובדים.

שלום גולדברגר: אני רוצה להגיד שהביוב זו הבעיה האחרונה שלהם.

שלום גולדברגר: כשהם מסתכלים על המטלות של הרשות המקומית, יש לי הרגשה שהביוב זה המטלה האחרונה שלהם.

מוחמד מנאע: לא נכון.

מוחמד מנאע: לא נכון.

שלום גולדברגר: זו ההרגשה.

דב חנין: אדוני, למרבית הצער, הבעיה היא שלרשויות המקומיות האלה יש הרבה בעיות ראשונות: משכורות, מים, ביוב וגם בתי-ספר.

דב חנין: אין מה לעשות.

דב חנין: זה עומס עצום שהרשות המקומית לא מסוגלת לתת לה תשובה כמו שאמרת.

מוחמד מנאע: זה במדרגה הראשונה.

מסעוד גנאים: אולי יש להם בעיה עם המעגל הפנימי של האשפה והביוב - לאסוף את האשפה.

מסעוד גנאים: אבל, המעגל החיצוני, שדיברו עליו, הוא הבעיה.

שלום גולדברגר: זה כבר בחוץ.

שלום גולדברגר: התכונה של הביוב היא שמי שמייצר אותו לא סובל ממנו, אלא מי שנמצא למטה, השכן.

שלום גולדברגר: הם מעבירים את הביוב הלאה.

שלום גולדברגר: זו תכונת הביוב.

שלום גולדברגר: אני ככה מוציא מהלב קצת כמה דברים.

שלום גולדברגר: אנו חושבים שהפתרון - והצענו זאת כבר כמה פעמים - הוא ליצור גוף ממלכתי שיטפל בנושאים האלה.

שלום גולדברגר: אני לא יודע אם זה בכל מדינת ישראל, משהו כדוגמת חברת "מקורות" שמטפלת במים, כלומר שתהיה איזו שהיא חברה שתטפל בביוב, או לעשות זאת באזורים בהם יש בעיה ובאזורים בהם אין בעיה לא לעשות את זה.

שלום גולדברגר: אבל, להשאיר זאת בידי הרשויות המקומיות - מדברים פה על עשר שנים ואני חושב שזה כבר 50 שנה.

שלום גולדברגר: הפתרון לא מתבצע.

שלום גולדברגר: אולי אפשר שבקעת בית הכרם תהיה כפיילוט למודל כזה, לעשות משהו ממלכתי.

שלום גולדברגר: אני באמת חושב שצריכה להיות פה איזו שהיא אחריות יותר גדולה של המדינה, ואני מדבר עכשיו בשם משרד הבריאות ולא בשם משרד הפנים ולא בשם משרד האוצר שהם אלה שצריכים אולי לממן את זה.

שלום גולדברגר: מבחינתנו, זה, בהחלט, יהיה הכיוון הנכון.

דב חנין: אדוני, תודה רבה.

דב חנין: לפני שאנו ניתן למשרד להגנת הסביבה להתייחס, מר ברון ממשרד הפנים, בבקשה.

יוסף ברון: אני ממונה על מחוז הצפון, ולידי יושב פאיז חנא שהוא קצין המחוז וגם היה תקופה של 3-4 חודשים שם.

דב חנין: הוא לקח על עצמו את המשימה הפשוטה של ניהול העירייה.

יוסף ברון: הוא עשה אותה בצורה מצויינת, ובתקופתו שולמו משכורות ונעשו פעולות של גביית ארנונה ומים וכל מה שקשור בכך.

יוסף ברון: אפשר לעשות דברים - - -

נאסר סנעאללה: ממרץ עד אוגוסט - איפה המשכורות?

יוסף ברון: לא הפרעתי לכם.

יוסף ברון: ישבתי בשקט.

דובר: לא שולמו משכורות.

דובר: תגיד את האמת כאן.

נאסר סנעאללה: לא שולמו משכורות.

דב חנין: רבותי, מר ברון אומר את דעתו, ולא את דעתם של אנשים אחרים.

דב חנין: אם מישהו ירצה אחר כך להתייחס, אפשר יהיה.

נאסר סנעאללה: ממרץ עד אוגוסט לא שולמו משכורות.

יוסף ברון: יש לי רק בקשה: אני לא הפרעתי לך, וישבתי בשקט.

עבאס תיתי: אדוני, לפחות תגידו את האמת לפחות.

יוסף ברון: אתה יכול להוכיח את האמת.

יוסף ברון: ראשית, ברצוני לציין כי הבעיה פה היא בעיה שכוללת מאפיינים אזוריים, וכבר הזכירו את זה.

יוסף ברון: מי שסובל מזה זה כל תושבי האזור, גם ישובים יהודיים וגם ישובים ערביים.

יוסף ברון: אנו סובלים ממפגעים סביבתיים.

יוסף ברון: כל מי שבאזור סובל מהבעיה.

יוסף ברון: שנית, בשל גירעונות וחובות של מיליונים לקבלנים, וכבר שנים ארוכות, ויש לנו פה את מצב החובות, מצבת החובות והגירעונות אדירה: בבענה - 11 מליון שקל, בדיר אל-אסד - 32 מליון שקל ובמג'ד אל-כרום - 86 או כמעט 87 מליון שקל.

יוסף ברון: מי ייצר את החובות והגירעונות האלה? - לא משרד הפנים אלא התושבים, המועצות.

יוסף ברון: כשבאים ומפנים אצבע מורה כלפי הרשויות, כלפי משרד הפנים או כלפי הממשלה ואומרים "תעזרו לנו" - רבותי, מה לעזור לכם?

יוסף ברון: לכסות את הגירעונות?

יוסף ברון: ! פה אין גבייה.

יוסף ברון: לא גובים ארנונה ולא גובים מים.

יוסף ברון: אחוז הגבייה בארנונה היום הוא בערך 30% בשלוש הרשויות האלה, ואולי במג'ד אל-כרום המצב קצת יותר טוב והוא 35%.

מסעוד גנאים: אבל, איחדו אותם כדי לפתור את הבעיות האלה.

מסעוד גנאים: איחדו ופירקו אותם כדי לפתור בעיות אלה.

מסעוד גנאים: מה עשיתם אחרי?

עבאס תיתי: עובדה שהייתי באפס גרעון.

עבאס תיתי: העמיסו עלינו עכשיו עוד 11 מליון שקל.

יוסף ברון: רבותי, מי שייצר את הגירעונות זה לא משרד הפנים, לא משרד הבריאות ולא המשרד לאיכות הסביבה.

רון מוסקוביץ: משרד הפנים היה צריך.

רון מוסקוביץ: הפיקוח היה של משרד הפנים.

דובר: הממשלה.

יוסף ברון: כשאנו היינו שם, לא נוצרו גירעונות.

יוסף ברון: היה שם חשב מלווה והיה שם יושב-ראש ועדה, ולא עשינו גירעונות.

רון מוסקוביץ: לפני זה.

רון מוסקוביץ: 87 מליון שקל לא נוצרו יש מאין.

יוסף ברון: אולי לא הצלחנו למחוק את 90 מליון השקל הקודמים, כי אי-אפשר למחוק 90 מליון שקל גירעונות ב-3 או ב-5 חודשים.

יוסף ברון: אם היו נותנים לנו להמשיך לשבת שם - - -

רון מוסקוביץ: 87 מליון שקל נוצרו על ציר הזמן.

יוסף ברון: אדוני, סליחה.

יוסף ברון: אם היינו ממשיכים לשבת שם, ואם פאיז היה יושב שם עוד שנה - אני מבטיח לך שהמצב היה משתפר.

עבאס תיתי: בבקשה, שיקח את המפתחות.

יוסף ברון: הואיל ומי שפירק את האיחוד זה לא אני אלא הכנסת והממשלה, אל תבואו אלי בטענות.

דב חנין: רבותי, אפשר יהיה להתייחס ואפשר יהיה להעיר אחר כך.

יוסף ברון: רבותי, השחתנו פה את זמננו כמעט יותר שעה על תיאור הבעיה.

יוסף ברון: כולנו מכירים את הבעיה.

יוסף ברון: כולם פה מכירים את הבעיה, וזו כבר ישיבה שנייה, שלישית ואולי רביעית.

יוסף ברון: היינו בסיורים, וכולם מכירים את הבעיה.

יוסף ברון: צריך לשבת פה ולדבר על הפתרונות ולא על הבעיות.

יוסף ברון: מציגים פה מצגות.

יוסף ברון: חבל על הזמן.

יוסף ברון: אנו מכירים את זה.

יוסף ברון: הפתרונות - דיברו פה על כמה פתרונות.

יוסף ברון: פתרון אחד, שדיברו עליו, הוא מסגרת אזורית.

יוסף ברון: יש לנו נסיון עם מסגרות אזוריות.

יוסף ברון: יש לנו תאגידי ערים, ויש לנו איגודי ערים לכבאות ולכל מיני נושאים.

יוסף ברון: רק לאחרונה חוק המים נתן פתרון לרשויות שלא משלמות מים.

יוסף ברון: מים הם מוצר כלכלי.

יוסף ברון: רשויות לא משלמות מים - יש ניתוקים.

יוסף ברון: נשאלה פה שאלה למה יש ניתוקי מים.

יוסף ברון: רבותי, מים הם מוצר כלכלי.

יוסף ברון: בן-אדם גר בבית מפואר עם מרצדס ליד הבית --

ליאורה אמיתי: מים הם גם זכות בסיסית.

יוסף ברון: --והוא לא משלם מים.

יוסף ברון: לְמה מצפים?

יוסף ברון: שהממשלה תשלם את המים עבורו?

יוסף ברון: ! תפעילו קצת שכל ישר.

יוסף ברון: רבותי, על מה מדובר פה?

יוסף ברון: מדובר פה על שירותים, על מוצרים כלכליים, שעולים כסף.

דב חנין: מר ברון, דובר כאן על ניתוקי מים קולקטיביים.

דב חנין: למרבית הצער, ניתוקי מים קולקטיביים מתרחשים גם ביחס לאנשים שמשלמים את כל מה שמגיע מהם.

דב חנין: כל מה שמגיע מהם הם משלמים, ועדיין מנתקים את המים לכל היישוב.

דב חנין: זו בעיה רצינית מאד.

יוסף ברון: נכון.

יוסף ברון: אני מתנגד לכך, ואנו מפעילים את כל כובד משקלנו וההשפעה שלנו על חברת "מקורות".

יוסף ברון: לכן, כל פעם שהיה איזה שהוא ניתוק מים, אנו ניסינו לפתור את הבעיה על מנת שיזרימו מים בשעות מסויימות כדי שלפחות יינתן מענה מסויים לגבי תושבים שמצד אחד משלמים ומצד שני לא צריכים לסבול.

יוסף ברון: בעיה שנייה שעולה פה על הפרק - כל פעם שנמצאת איזו בעיה בשלטון המקומי- - -

דב חנין: ביחס לשאלה שאדוני התייחס אליה קודם, התחלת להתייחס לנושא של איזה שהוא פתרון אזורי.

דב חנין: מהי עמדתכם?

יוסף ברון: אני מגיע לנושא, ועל זה אני רוצה להגיד כמה מלים.

יוסף ברון: כל פעם שנמצאת איזו שהיא בעיה בשלטון המקומי, מישהו מעלה את הפתרון הזה - לעשות איזה שהוא פתרון אזורי לבעיה.

יוסף ברון: בנושא תכנון ובנייה, בזמנו, היה פתרון - הקימו ועדות מרחביות לתכנון ובנייה; נטלו את הסמכויות מהוועדות המקומיות וזרקו אותן על איזה שהוא מישהו שבא מתל-אביב או מירושלים שיתכנן עבור הרשויות המקומיות.

יוסף ברון: התנגדתי לכך.

יוסף ברון: אמרתי לראשי הרשויות, וגם ראשי הרשויות עצמם התנגדו.

יוסף ברון: נוח להם שמישהו יתכנן עבורם.

יוסף ברון: נוח להם שמישהו אחר יאכוף את חוק התכנון והבנייה.

יוסף ברון: נוח להם שאת ההריסות יעשה מישהו אחר ולא הם.

יוסף ברון: את הנושא של בנייה בלתי-חוקית ואכיפה בתחום התכנון והבנייה זרקו על ועדות מרחביות.

יוסף ברון: נושא מים זרקו עכשיו על חוק המים, תאגידי מים, והקימו תאגידי מים.

יוסף ברון: עכשיו, מה אתם רוצים?

יוסף ברון: שנעשה גם את הבעיות האלה?! בעצם, אנו מרוקנים את ראשי הרשויות מכל סמכויותיהם.

יוסף ברון: בנושא גביית חובות וגביית ארנונה אנו שמים חשבים מלווים, גובה ממונה וכו', ובמקרים קריטיים, כאשר יש כשלים כלכלים דרסטיים, אנו מפזרים את הרשויות המקומיות.

יוסף ברון: זו לא הכוונה.

יוסף ברון: אנו חיים במדינה דמוקרטית.

יוסף ברון: למה לא לתת להם לנהל את החיים שלהם בעצמם?

רון מוסקוביץ: תנו את מענק האיזון המלא, וינהלו בעצמם.

יוסף ברון: אתה צודק, אבל את מענק האיזון מקצצים לכולם - גם לכרמיאל.

יוסף ברון: --

רון מוסקוביץ: זו הבעיה.

יוסף ברון: --אבל, בכרמיאל עדיין משלמים מים וארנונה, והם אוספים את הזבל לבד.

דובר: תנו לנו אזורי תעשייה.

רון מוסקוביץ: - - - אזור תעשייה של כרמיאל.

יוסף ברון: אם הזכרת את כרמיאל , לכרמיאל קיצצו במענק האיזון 70%.

יוסף ברון: --

רון מוסקוביץ: 70%.

רון מוסקוביץ: אני מכיר את המספרים.

יוסף ברון: --למרות זאת, הם לא שורפים את האשפה שלהם.

דב חנין: אבל, אדוני, יש להם אזור תעשייה.

רון מוסקוביץ: יש להם אזור תעשייה.

נאסר סנעאללה: תן לנו תקציב מאוזן.

יוסף ברון: אחדד את הבעיה: יש פתרונות, אבל הפתרון הוא לא ליטול מהם את הסמכויות ולזרוק את זה על מישהו אחר.

יוסף ברון: זו דעתי.

יוסף ברון: הפתרון הוא כסף.

דוברת: הפתרון הוא ארגון.

דב חנין: מר ברון, אתה תאמר את עמדתך.

דב חנין: חברים, אני מבקש לאפשר למר ברון לומר את דעתו.

יוסף ברון: אני רוצה לסיים.

יוסף ברון: רבותי, הפתרון הוא כסף.

יוסף ברון: אני ער לעובדה שכרגע במצב הנוכחי האדונים הנכבדים האלה נכנסו לתפקידם ב-3-5 חודשים.

יוסף ברון: הם לא קוסמים, והם לא יכולים לפתור את הבעיה ואין להם מקורות.

יוסף ברון: אני מכיר את הבעיה.

יוסף ברון: הם יכולים לעשות את המינימום: להגביר את הגבייה ואת האכיפה.

יוסף ברון: אבל, זה עדיין לא יתן להם מספיק מענה לפתור את הבעיה הקשה שהציבו אותה פה.

יוסף ברון: מה שכן צריך - צריך פה סיוע, איגום כספים ותקציבים מכל משרדי הממשלה לנושא.

יוסף ברון: אבל, אני חושב שהביצוע צריך להיות ע"י הרשויות המקומיות.

יוסף ברון: לא להקים גופים חוץ-שלטוניים חוץ-מקומיים.

יוסף ברון: רבותי, אנו מנטרלים אותם.

יוסף ברון: בשביל מה הם נבחרו?

יוסף ברון: תנו להם לעשות.

יוסף ברון: תעזרו להם בסיוע של כל משרדי הממשלה, כולל שר האוצר שיבוא לוועדה ושייתן פתרונות ממשיים, שייתן תקציבים מיוחדים שיצבע אותם לנושא המסויים הזה.

יוסף ברון: תנו להם לבצע את זה.

יוסף ברון: לא יבצעו?

יוסף ברון: - אז תפזרו אותם.

נאסר סנעאללה: ושיהיה כסף ייחודי מוגן.

יוסף ברון: מסכים.

נאסר סנעאללה: מסכימים שהכסף הזה יהיה ייחודי ומוגן.

דב חנין: אדוני, תודה רבה.

דב חנין: גברת דורית זיס, מנהלת מחוז הצפון במשרד להגנת הסביבה, אני מבקש שבמסגרת דברייך תתייחסי גם לאותה ועדה בין-משרדית שהוקמה בעקבות דיון קודם שהתקיים בכנסת כדי לטפל בנושא שריפת הפסולת אבל בכלל בנושא ההזנחה הסביבתית בבקעת בית הכרם.

דב חנין: גברתי, בבקשה.

דורית זיס: כולנו שמענו את המצב, ואין לאף אחד פה חדשות.

דורית זיס: כולנו מסכימים על המצב הקשה.

דורית זיס: אנו, במשרד, עשינו לא מעט פעולות בתחום הזה.

דורית זיס: בכלל, אנו משרד שעובד כך: מצד אחד - השיניים שלו הן אכיפה, ומצד שני - אנו נותנים סיוע בקולות קוראים לתשתיות.

דורית זיס: אני חושבת שפה, במקרה הזה, שתי הדרכים כשלו.

דורית זיס: אני יכולה לתת פה רשימה שלמה של תיקי אכיפה שיש לנו, וחלק נדונו בבית-משפט.

דורית זיס: כל ראש רשות, שכיהן ברשויות האלה ובאלו האחרות שנמצאות במצב דומה, זכה במתנה הזאת.

נאסר סנעאללה: ממש לא.

דב חנין: אני מבין שזה חלק מהחבילה: עם הבחירה הוא מקבל גם כתב אישום - כברכת כניסה לתפקיד.

דורית זיס: בדיוק.

דורית זיס: אלה עדיין לא זכו כי נותנים להם כמה חודשים, אבל אני בטוחה שבאיזה שהוא מקום אנו גם ניאלץ באין ברירה הזה.

נאסר סנעאללה: אנו לא רק מואשמים אלא גם מאויימים.

דורית זיס: כנגד ראש העיר שגור עומדים שני תיקים: אחד על ביוב ואחד על פסולת, וזה בא בחבילה משולבת.

דורית זיס: רבותי, בואו ונהיה כנים: זה לא עוזר.

דורית זיס: היועץ המשפטי לממשלה הלך והגדיל לעשות ולא אישר לנו להגיש כתב אישום כנגד ראש המועצה של ראמה כי היו חובות כבדים ולא היו יכולים לעשות - על 50 אלף שקל על ביוב.

דורית זיס: זה תיק על ביוב.

דורית זיס: אז, אנו לא ממש יכולים להשתמש גם בכלי הזה.

דורית זיס: כלי נוסף - אמרתם: "יש לנו חוקים.

דורית זיס: תשתמשו בְּחוקים".

דורית זיס: יופי, אבוא ואנקה.

דורית זיס: עשינו זאת לא פעם אחת ולא פעמיים.

דורית זיס: לא עוברים שבועיים, והמצב חוזר לקדמותו.

דורית זיס: רבותי, אין פה פתרונות קסם.

דורית זיס: אנו ננקה, וזה יחזור לקדמותו.

דורית זיס: עשינו את זה.

דורית זיס: מעבר לזה, אם אני מנקה - יש לי היום אפשרות, ויש לי קבלנים ואני יכולה לבוא ולנקות - המועצה המועצה זוכה במתנה אחרת: כפל קנס.

דורית זיס: מאיפה יש להם לשלם כפל קנס?

דורית זיס: יושב הממונה על המחוז ויודע שעשינו זאת במספר רשויות, והיום הן באות ומלינות ואומרות: "מאיפה אנו אמורות להחזיר כפל קנס על מליונים רבים?

דורית זיס: ".

דורית זיס: הדרך הזאת היא לא הדרך הנכונה כרגע, לפי מה שאני רואה אותה.

דורית זיס: אנו לא זונחים אותה.

דורית זיס: אנו עושים אותה ואנו משתמשים בה, כי אלו הכלים שקיימים.

דורית זיס: דרך אחרת, שאנו משתמשים בה, היא באמת לתת את הכלים.

דורית זיס: היום, כל ראש רשות יכול להגיש ב"קולות קוראים" של המשרד "קול קורא" מהיטל הטמנה ו"קול קורא" מקרן הנקיון, ו"קולות קוראים" רבים אנו מוציאים.

דורית זיס: בשנים האחרונות הרשויות באזור הזה לא הגישו בקשה אחת.

דורית זיס: אם לא מגיעים, גם אי-אפשר לבצע.

דורית זיס: אני יודעת שזה נובע מקשיים בתפקוד הרשויות, ואני יודעת שזה נובע גם מהקושי שלהם בהשלמה העצמית שלהם.

דורית זיס: היום, חלק מההשלמה העצמית שלהם הוא רק 10% - הורדנו זאת למינימום - ואפשר לעשות זאת גם בעבודה עצמית, וגם את זה לא הגישו.

דורית זיס: לא הגישו גם ל"קולות קוראים" בחינוך, שזה חלק מהפתרון, לטעמי.

דורית זיס: החינוך הוא הפתרון לטווח ארוך.

נאסר סנעאללה: לא ברווחה.

דורית זיס: אז, קשה לנו לעזור בעניין הזה.

דורית זיס: אבל, אני רוצה להגיד משהו על הסיוע הזה.

דורית זיס: הסיוע הזה מסייע, והמנדט שיש לנו מהאוצר הוא לסייע בתשתיות.

דורית זיס: מה יעשה ראש רשות שאנו מסייעים לו בְּתשתית והוא לא יכול בשוטף לתפעל אותה?

דורית זיס: יש לו כאן בעיה.

דורית זיס: זו הביצה והתרנגולת ומה הוא עושה קודם.

דורית זיס: יופי, אנו ניתן לו מיכלים, תחנת מעבר שתהיה למופת ויהיה לו מקום שהוא יכול לאסוף בו את פסולת הבניין, אבל מה יקרה מפה והלאה?

דורית זיס: מפה והלאה הדרך לעוד תיק נוסף כנגד ראש הרשות קרוב, כי הוא לא יתחזק את זה כי אין לו את האמצעים הכלכליים.

דורית זיס: לכן, אני רואה את הבעיה כהרבה יותר רחבה וכמשהו שדורש התערבות ברמת תקציבים שיגיעו לרשות שהוא יוכל להשתמש בהם בשוטף.

דורית זיס: אלה תקציבים שייצבעו למטרות האלה, שהוא יוכל בשוטף להשתמש בהם.

דורית זיס: למשל, היום, כשאנו יושבים פה, בראמה לא אוספים פסולת כבר שבוע ימים, כי הקבלן לא קיבל כסף.

דורית זיס: מה אתם חושבים שהתושבים עושים?

דורית זיס: הם אוספים את הפסולת על עגלת הטרקטור, שופכים אותה באיזה שהוא מקום וכאשר הערימה גדולה הם שורפים אותה.

דורית זיס: זה טוב ויפה שאנו ניתן לו אזור איסוף ונעזור לו בהרבה דברים, אבל אם אין לו בשוטף לשלם לקבלן - הבעיה לא נפתרה.

דורית זיס: המשרד שלנו עשה מספר דברים כדי לעלות דרגה אחת למעלה, כי אנו מבינים שזה לא הפתרון.

דורית זיס: אני חייבת להגיד שיש לנו שיתוף פעולה עם הרשויות.

דורית זיס: הם - ראשי הרשויות המכהנים היום - מנסים לעבוד אתנו.

דורית זיס: בכנסת הקודמת לקחנו את המנכ"לים של משרד הפנים, משרד ראש הממשלה וכמובן המשרד שלנו והבאנו אותם לשטח, והיו תוצאות לדברים האלה.

דורית זיס: מה שדיברה שרה אלחנני מרשות המים - כל הצו לתיקון מעוּות גם בנושא של כרמיאל, המט"ש, וגם בנושא אל-שגור, של תחנת השאיבה המערבית, זה תוצאה של הוועדה הזאת.

דורית זיס: נתקענו בבעיה שאי-אפשר לתת כסף לטובת טיפול בביוב של הרשויות האלה, מאחר והן לא מאוגדות בתאגיד.

דורית זיס: אם מִנהלת הביוב רוצה לתת כסף, היא לא יכולה.

דורית זיס: הדרך היחידה, שהצלחנו, היא דרך הצו לתיקון מעוּות.

דורית זיס: הדבר הזה עובד, וזה עובד לא רק שם אלא גם בעוד כמה ישובים.

דורית זיס: עכשיו, כרגע, עם השביתה אנו נתקענו, אבל זה בהחלט היה פתרון שעבד.

דורית זיס: התאגיד שם עדיין לא פועל, ועדיין אי-אפשר לתת להם תקציבים.

דורית זיס: כך שעם כל הרצון הטוב, יש תקציבים לטיפול בביוב באזור הזה ורק שאין מי שיקח אותו ויבצע.

ליאורה אמיתי: זה מה שעצוב - שיש כסף.

דורית זיס: נכון.

דוברת: זה אבסורד.

ליאורה אמיתי: זה אבסורד.

דורית זיס: בנושא הפסולת היה לנו סיכום שהמשרד להגנת הסביבה מבצע, שוב, נקיון מקומי, אבל משרד הפנים, עם התחלפות הכנסת החדשה, לא הכיר והיינו צריכים להיאבק על זה, והסיכום היה שאנו מנקים אבל איכשהו גוזרים את זה מהתקציבים של הרשויות.

דורית זיס: אני פונה אליכם ואומרת: "רבותי, יופי, אנו ננקה, ויקחו להם אפילו לא כפל קנס אלא יקחו להם מאיזה שהוא תקציב.

דורית זיס: אז, האם זה בא מהמשכורות של העובדים?

דורית זיס: האם זה בא מבתי-הספר?

דורית זיס: מאיפה זה מגיע?".

דורית זיס: להערכתי, גם זה לא פתרון כמו שצריך לדבר הזה.

דורית זיס: הוועדה, שאנו עשינו בעקבות בקשת הוועדה של הכנסת, היתה ועדה שהשתתפו בה משרד הבריאות, ראשי הרשויות גם מסביב, משגב וכרמיאל, וגם הרשויות עצמן שהיוו את אל-שגור.

דורית זיס: לצערנו, נציג משרד הפנים, נבצר ממנו להגיע.

דורית זיס: אבל, כמו שהבנו, ברמה המקומית, בעצם ידינו לא על הברז של הכסף ופה צריך לערב באמת את משרד האוצר.

דורית זיס: מה שכן ניסינו לעשות הוא לעשות את הדברים המקומיים, וכן פנינו לרשויות, לבענה, לדיר אל-אסד ולמג'ד אל-כרום, ואמרנו: "יש דבר אחד שאנו כן יכולים לעשות - טיפול בבעיית הפגרים.

דורית זיס: אנו יכולים לעשות אכיפה על בעלי עסקים, משחטות למיניהן.

דורית זיס: תנו לנו את הרשימה של העסקים, כי זה בתוך הבתים ובכל מיני מקומות".

דב חנין: מה קורה עם אותה משחטה גדולה בדיר אל-אסד שלפי הטענה - שוב, אני אומר:

דב חנין: רק טענה - היא המקור לחלק גדול מאד מאותו דם שזורם בביוב גם למג'ד אל-כרום?

דב חנין: האם אתם ביצעתם פעולות אכיפה נגד המשחטה הזאת?

דורית זיס: ביקשנו מהרשויות הוא: "תנו לנו רשימה של המשחטות".

דב חנין: זו משחטה ידועה.

דב חנין: זה לא משהו קטן ולא מוכר.

דורית זיס: כנגד המשחטה הזאת עשינו, ודרך אגב, באופן אישי עשיתי להם שימוע, וזאת כנגד המשחטה הספציפית הזאת.

נאסר סנעאללה: מי שהיה צריך זה הבעלים.

שלום גולדברגר: לא.

שלום גולדברגר: זה הרשות המקומית.

דב חנין: היה שימוע, ומה קרה בעקבות השימוע?

דורית זיס: הם עשו איזה הוא שיפור, אבל זה שיפור מקומי וזה מייד חוזר עוד פעם.

דב חנין: למה זה שיפור מקומי וחוזר עוד פעם ואין פעולה?

עבאס תיתי: הדם נעשה פחות אדום.

עבאס תיתי: הוא נעשה ורוד.

דורית זיס: להגיב אני אגיב.

דורית זיס: אנו לא הצלחנו - - -

דב חנין: גברתי, אני בכוונה מתעקש על הנקודה הזאת.

נאסר סנעאללה: דב חנין, אתה יודע את התשובה.

דב חנין: לא.

דב חנין: אני מבין שמדובר בסך-הכל במקום די גדול.

דב חנין: אנו לא מדברים פה על איזה שהוא מקום קטן שהורג שני עופות בחודש.

דב חנין: אנו מדברים על מפעל גדול.

ליאורה אמיתי: למה לא נותנים לילד את השם?

דב חנין: לא.

דב חנין: אנו מדברים על מפעל גדול, ואני לא מבין למה המפעל להגנת הסביבה עד היום הסתפק בשימוע ובתיקונים מקומיים, כאשר אם נעשות הפרות - ושוב, אני לא קובע.

דב חנין: אתם צריכים לברר ולקבוע - אי-אפשר לעבור עליהן לסדר-היום ואי-אפשר להמשיך איתן.

דורית זיס: אני מסכימה.

דורית זיס: בנסיון האחרון שלנו להכין תיק, שאינני זוכרת מתי היה, לא הצלחנו להוכיח- - -

ליאורה אמיתי: יש פה פרוטוקול.

ליאורה אמיתי: למה שם המשחטה לא נאמר?

ליאורה אמיתי: האם זה שם חסוי?

ליאורה אמיתי: ! אני לא מבינה.

ליאורה אמיתי: האם אנו במדינת ישראל?!

דב חנין: אין חסיון על השם.

ליאורה אמיתי: אם כך, תגידו את השם.

דב חנין: כן.

דב חנין: כולנו יודעים על מי מדובר.

ליאורה אמיתי: למה?

ליאורה אמיתי: יש פרוטוקול.

דב חנין: את יכולה להגיד את השם.

מוחמד מנאע: זו לא משחטה.

מוחמד מנאע: זה בית מטבחיים.

מוחמד מנאע: זה עוד יותר גדול.

ליאורה אמיתי: של מי?

ליאורה אמיתי: למי הוא שייך?

ליאורה אמיתי: אנו חייבים לומר.

ליאורה אמיתי: יש פה פרוטוקול.

ליאורה אמיתי: אני מבקשת שייאמר שם המשחטה.

ליאורה אמיתי: למה אני צריכה להיות זו שאומרת?

ליאורה אמיתי: ! אני לא מבינה.

דב חנין: גברתי, רק למען הפרוטוקול, באיזו משחטה אנו מדברים?

דורית זיס: למיטב ידיעתי, אנו מדברים על המשחטה של דבאח - נכון?

דורית זיס: זו המשחטה שאנו מדברים עליה.

ליאורה אמיתי: כן, אבל זה צריך להיאמר.

דב חנין: בית מטבחיים.

דורית זיס: בית מטבחיים.

דורית זיס: הוא טופל על ידינו, והיה תיק שהועבר למשטרה הירוקה.

דורית זיס: היו לנו בעיות הוכחה, ואני צריכה לבדוק באיזה מצב זה נמצא.

דב חנין: גברתי, אני מזמין אותך.

דב חנין: תלכי אתי בבקשה לסיור, ואני מבטיח לך שבעיות ההוכחה שלך ייפתרו תוך שתי דקות.

דב חנין: הדברים פשוט ניכרים לעין.

מוחמד מנאע: תבואי כל יום למג'ד אל-כרום ותראי דם.

דורית זיס: אני מבטיחה שאנו נטפל בהם.

דב חנין: מאה אחוז.

דורית זיס: הבעיה היא מעבר להם.

דורית זיס: הבעיה היא הרבה משחטות קטנות שנמצאות מתחת לבתים ובכל מיני מקומות.

דורית זיס: ביקשנו מראשי הרשויות, וביחד עם משרד הבריאות, נציג של משרד הבריאות, באנו ואמרנו: "ביחד עם הוטרינר המחוזי, אנו נעבור אותם אחד-אחד ונטפל בכל העסקים האלה".

דורית זיס: לא קיבלנו את הרשימה.

דובר: אנחנו מטפלים - - -

דורית זיס: אנו מזמינים אתכם לתת לנו את הרשימה, ואני מבטיחה לטפל בכל המשחטות האלה.

דובר: שלחנו מכתבים- - -

דורית זיס: אני רוצה להגיד משהו לגבי ההצעה לגוף אזורי.

דורית זיס: גוף אזורי כזה חייב שיהיה לו מקור כספי לטפל בשוטף.

דורית זיס: במפגעים הקיימים - אפשר, ולעשות איגום ושאפשר להביא, אבל צריך לחשוב על השוטף.

דורית זיס: דבר נוסף - בְּישיבה שהיתה לנו עם השר לפני כשבועיים הבאנו בפניו שוב את הדברים.

דורית זיס: מה שהוא ביקש מאתנו, וזה ייעשה והוא יקבל אליו עוד השבוע - אנו מכינים לו את הדברים על מנת שיציגם בפני ראש הממשלה.

דורית זיס: אנו מדברים בכלל על הרשויות שהן באשכול 1-2 שמצבן הכלכלי קשה מאד, להביא אותם בפני ראש הממשלה.

דורית זיס: השר הבטיח והוא רוצה לקחת את הדברים ביחד עם משרד ראש הממשלה וביחד עם האוצר, על מנת לנסות לפתור את הבעיה בצורה מעמיקה ולא רק על פני השטח כמו שהדברים שנעשים עד עכשיו.

דורית זיס: הפתרון המקומי ופתרון הבעיה של ערימת הפסולת הספציפית לא נותנים את המענה.

דב חנין: תודה רבה.

שלום גולדברגר: סליחה.

שלום גולדברגר: אני רוצה להשלים משהו במשפט קצר.

שלום גולדברגר: למשרד הפנים יש הקצבות ומעבירים אותן לרשויות המקומיות.

שלום גולדברגר: נאמר לנו שמבחינה חוקית - ואני מדבר על זה כי אנו יושבים בכנסת - הם לא יכולים להעביר כספים לנושא מים וביוב.

שלום גולדברגר: הם יכולים להעביר לנושאים אחרים כמו כיבוי אש וכו'.

שלום גולדברגר: יש נושאים בהם כן אפשר להעביר כספים ייעודיים, ולנושא הביוב זה בלתי אפשרי.

שלום גולדברגר: אם אפשר לשנות את החוק הזה כדי שזה כן יהיה אפשרי ואפשר יהיה לצבוע את הכסף, אני חושב שזה המקום.

עזר פישלר: למינהל הביוב יש תקציב של שני מיליארדי שקלים לצורך הטיפול בבעיות האלה.

שלום גולדברגר: הם לא יכולים להעביר את הכסף.

עזר פישלר: מה זה הם לא יכולים?

עזר פישלר: הם פשוט מגיעים וצריכים להשקיע אותו בשטח.

עזר פישלר: הם לא צריכים לבוא.

עזר פישלר: הם צריכים ליישם בעצמם.

שלום גולדברגר: לא.

שלום גולדברגר: אני מדבר על השוטף - לנתק את הגירעונות השוטפים של הרשויות המקומיות מנושא הביוב.

עזר פישלר: זה התקציב של מִנהלת הביוב - שני מיליארדי שקלים בשנה ספציפית לבעיית הביוב.

דב חנין: אדוני, תודה.

דב חנין: חבר-הכנסת גנאים, בבקשה.

דב חנין: דרך אגב, הוא תושב האזור, אם כי לא ממש בבקעת בית הכרם.

מסעוד גנאים: זה סח'נין.

דב חנין: אבל, הבעיות מוכרות לו.

דובר: זה אותו תאגיד.

מסעוד גנאים: לצערי הרב, זה על אותו זבל.

דב חנין: רבותי, אני מבקש לשמור על השקט.

דובר: אני רואה שמשרד התשתיות איננו אני רואה - נכון?

דובר: אולי תתייחס לזה.

דב חנין: אל תדאג.

דב חנין: אנו נתייחס לכל בסיכום.

דב חנין: יהיה סיכום לישיבה.

מסעוד גנאים: תחילה, אני מברך את כולם ובמיוחד ראשי הרשויות דיר אל-אסד, מג'ד אל-כרום ובענה ואת כל האורחים.

מסעוד גנאים: האמת היא שהבעיה חמורה מאד ומסוכנת.

מסעוד גנאים: כתושב האזור, סח'נין, עראבה, דיר חנא, ואני מסח'נין - אני יודע שלא נשאר טבע, לא נוף ולא ריח.

מסעוד גנאים: הכל זבל והכל אשפה.

מסעוד גנאים: לצערי הרב, נזכרתי בספרו של נתן זהבי "על גדות הביוב".

מסעוד גנאים: זו המציאות הקשה מאד שאנו חיים בה.

מסעוד גנאים: היום, באים ומעמידים את ראשי הרשויות במצב קשה מאד ואבסורדי, ודורשים מהם לנהל את חייהם, את חיי הקהילה שלהם, את נבחריהם, ולא נותנים להם את הכלים ואת התקציבים, ועכשיו מפרקים אותם.

מסעוד גנאים: זה כמו המדינה שמתפרקת מכל הסמכויות שלה בהפרטה.

מסעוד גנאים: גם את המועצות המקומיות מפרקים מהסמכויות ומהאחריות שלהן.

מסעוד גנאים: אז, מה נשאר בסוף?

מסעוד גנאים: זה מזכיר לי שירה בערבית, שהתרגום שלה הוא: זה כופת את הידיים שלו, קושר אותן וזורק אותו בים, ואומר לו: "אל תירטב במים".

מסעוד גנאים: איך?

מסעוד גנאים: אתה קושר את הידיים שלי.

מסעוד גנאים: זה אבסורדי.

מסעוד גנאים: תשובתי: בקשר למשרדי הממשלה, אני לא מצפה שהם כמו ראשי הרשויות או כמוני.

מסעוד גנאים: נכון שיש לי אחריות, כנבחר ציבור, לחוקק חוקים.

מסעוד גנאים: כחבר-כנסת צעיר כבר הספקתי לדעת; אולי עורכת-הדין או מישהו אמרו שיש חוקים, והבעיה של מדינת ישראל היא לא שאין חוקים אלא שיש עודף חוקים.

מסעוד גנאים: לצערי הרב, אנו מחוקקים את החוקים לא כדי לאכוף וליישם אותם - כדי לעבור עליהם, לצפצף אותם או לא לאכוף אותם.

מסעוד גנאים: יש ערימות חוקים, אבל לא אוכפים אותם.

מסעוד גנאים: ראשי הרשויות בקושי מספיקים למלא אחרי משולש הברמודה הזה, המשולש האיום; עליו לתת את המשכורות, לדאוג שלא ינתקו לו את המים וגם לאסוף את האשפה הפנימית, המעגל הפנימי של האשפה.

מסעוד גנאים: מה אתם רוצים מהם?

מסעוד גנאים: משרד הפנים מפרק מועצות ועיריות בגלל שהן כשלו.

מסעוד גנאים: מה עשו הוועדות של משרד הפנים אחרי שפירקו אותן?

מסעוד גנאים: מה עשו כאשר איחדו אותן?

מסעוד גנאים: האם ועדות אלה או איחוד זה הצליחו להתגבר על אותן בעיות שבגללן פירקו את המועצה הקודמת?

מסעוד גנאים: ! אתם רוצים שראשי הרשויות יפעלו, שינהלו את חיי הקהילה שלהם?

מסעוד גנאים: - תנו להם את הכסף ותנו להם את הכוח כדי לנהל את זה, ולא רק להאשים אותם.

מסעוד גנאים: אני לא פוטר פה מאחריות את האנשים, וגם את המודעות - המודעות של ערך הסביבה וכל הדברים האלה - אני לא ממעיט מזה.

מסעוד גנאים: אבל, באותה עת, באותו זמן, על הממשלה, על השלטונות, לתת לראשי המועצות באמת את הכוח ואת התקציבים כדי לנהל את החיים שלהם או כדי לפתור את הבעיות האלה.

מסעוד גנאים: הבעיה שהזכרתם באמת היא בעיה חמורה מאד.

מסעוד גנאים: תודה לכם.

מסעוד גנאים: אני מקווה, שייצא משהו מהישיבה פה.

דב חנין: חבר-הכנסת גנאים, תודה רבה.

דב חנין: אני רוצה לסכם את הדיון.

דב חנין: בכנסת התקיימו לא מעט דיונים בנושא הזה.

דב חנין: הדיון הזה לא מתכוון להיות עוד אחד מאותם דיונים.

דב חנין: אנו הזמנו לכאן את הפורום המכובד שהגיע לכאן.

דב חנין: קודם כל, אני רוצה להודות לכל המשתתפים: לראשי המועצות המקומיות, לראש המועצה האזורית, לנציגי עיריית כרמיאל ונציגי משרדי הממשלה.

דב חנין: אנו רשמנו לפנינו גם את משרדי הממשלה שלא הגיעו לדיון הזה, ואנו נטפל בעניין הזה.

דב חנין: אבל, אנו מעריכים את אלה שכן הגיעו ואת ההשתתפות של כולם.

דב חנין: הפורום הנכבד הזה לא הגיע סתם כדי לתאר בפנינו שוב את הבעיות.

דב חנין: הוועדה הזאת מקבלת עכשיו כמה החלטות, ואנו מתכוונים לעקוב אחרי ביצוע ההחלטות האלה בפועל.

דב חנין: האזור, שאנו מדברים בו, הוא אחד האזורים היפים ביותר בארץ - אזור לב הגליל, בקעת בית הכרם.

דב חנין: זה אזור יפהפה, וזו שמורת טבע שהיא אחת היפות.

דב חנין: האזור הזה הפך לאזור של חורבן סביבתי.

דב חנין: אנו לא מדברים פה רק על פגיעה בערכי טבע ובנוף.

דב חנין: אנו מדברים פה על סכנה ממשית לבריאות ואפילו לחיי האנשים שחיים שם באזור.

דב חנין: בדיון הקודם, שקיימה הוועדה המשותפת, אנו שמענו את נציגי משרד הבריאות שתיארו את הסיכונים הספציפיים שקיימים.

דב חנין: גם בדיון הזה נשמעו דברים על הסכנות הבריאותיות שקיימות בגלל ההזנחה הסביבתית שמתקיימת שם: גם אתרי הפסולת הפיראטיים, גם שריפת הפסולת, גם הביוב הזורם ובחלקו מאד בסמוך לבתים, קוקטייל של רעלים באוויר, בים, במים וגם באדמה.

דב חנין: גברותי ורבותי, הבעיה הזאת איננה בעיה מקומית.

דב חנין: אי-אפשר לתפוש אותה כבעיה מקומית.

דב חנין: היא בעיה של האזור כולו.

דב חנין: כל האזור נמצא בבעיה אחת גדולה, וחייבים להתמודד עם הבעיה הזאת בראייה אזורית ובראייה רחבה.

דב חנין: דרך אגב, ההשלכות של הזיהומים שם אינן נסגרות רק באזור הזה.

דב חנין: הביוב הזה ממשיך לעכו, וכשאנו שומעים על סגירת הים בעכו - עיריית עכו לא משתתפת בדיון כאן - גם בעכו הם קרבנות של מה שקורה בביוב באזור הזה.

דב חנין: הרשויות המקומיות באזור הזה נמצאות במצב קשה מאד.

דב חנין: ראשי הרשויות החדשים שמתחילים בתפקידם, זו הזדמנות לברך את כולכם בהצלחה.

דב חנין: כמו שאמרתם ובצדק, אתם קיבלתם ירושה כבדה מאד, והירושה הזאת מאד מקשה על התפקוד השוטף שלכם, ובוודאי מאד מקשה על פתרון בעיות שהצטברו במשך שנים ושדרושה בהם עבודת עומק כדי להתמודד עם הקשיים ועם הבעיות.

דב חנין: לכן, עמדת הוועדה היא שהאחריות והחובה להתמודד כרגע עם הבעיה מונחת על ממשלת ישראל.

דב חנין: הכדור הזה נמצא במגרשה של הממשלה.

דב חנין: אם הממשלה תמשיך להגיד "הרשויות המקומיות תטפלנה", התוצאה תהיה ששום דבר לא יטופל או מעט מאד יטופל, ואנו נחזור לדיון נוסף בוועדה הזאת בעוד כמה חודשים.

דב חנין: אין לנו שום כוונה לחזור לדיון כזה.

דב חנין: לכן, עמדת הוועדה היא שהאחריות כרגע להתמודד עם המצב שנוצר היא קודם כל על ממשלת ישראל.

דב חנין: באופן קונקרטי, הוועדה מבקשת שאותה ועדה, שהוקמה מכוח דיון קודם של הכנסת, של ועדה בכנסת, שמרכזת אותה הגברת דורית זיס, מנהלת המחוז של המשרד להגנת הסביבה, תכין תכנית חירום להתמודדות עם המפגעים הסביבתיים והבריאותיים באזור בקעת בית הכרם.

דב חנין: התכנית הזאת צריכה לכלול תשובות לבעיית הביוב ולמפגעי הביוב.

דב חנין: היא צריכה לכלול תשובות למפגעי הפסולת - קודם כל לאתרי הפסולת הפיראטיים, ולשריפת הפסולת.

דב חנין: התכנית צריכה לכלול חלוקת אחריות בין הגורמים השונים המעורבים בעניין.

דב חנין: התכנית צריכה לכלול גם הצעה תקציבית: מהיכן אנו מממנים את הטיפול?

דב חנין: זו חובתה של המדינה לטפל במפגע כזה ובסכנות כאלה לבריאות ולחיים של אנשים.

דב חנין: אני לא רוצה להקדים את המאוחר ולהגיד מאיפה צריכים לבוא המקורות התקציביים, אבל אני רוצה להגיד שבוודאי אחד הרעיונות שיכולים להישקל זה לקחת חלק מסויים מהכסף הזה מקרן הנקיון, שהצטברו בה לא מעט כספים; אני חושב שבדיוק מקרה חירום כזה זהו המקרה שהקרן הזאת צריכה גם היא להתגייס אליו.

דב חנין: אבל, אין לי שום ספק שחלק מהכסף צריך להגיע ממקורות של משרד התשתיות, משרד האוצר.

דב חנין: גברתי דיברה על הידברות עם ראש הממשלה, ואני אוסיף: גם הידברות עם שר האוצר, שבכוונתי לדבר אתו ולהיפגש אתו כדי לראות גם במה משרד האוצר יכול להתגייס לעניין הזה.

דב חנין: אנו רוצים את התכנית הכוללת הזאת, כולל הערכה שלכם באלו תקציבים אנו מדברים, מהי ההשקעה התקציבית שצריכה להתבצע כאן כדי להתמודד עם הבעיה.

דב חנין: אני רוצה לומר באופן ברור: הטיפול בבעיה הזאת יעלה כסף, אבל אם לא נטפל בבעיה הזאת - זה יעלה לנו יותר כסף, כי הבעיה הזאת לא הולכת להיעלם.

דב חנין: בסופו של דבר, הבעיות הבריאותיות גם הן תצטרכנה טיפול.

דב חנין: חס וחלילה, אנשים חולים - גם הם צריכים טיפול.

דב חנין: גם למפגעים הסביבתיים יש משמעות כלכלית.

דב חנין: היישובים באזור שנפגעים - יש לזה משמעות כלכלית גדולה.

דב חנין: לכן, הכסף הזה, שאנו צריכים עכשיו להשקיע, הוא הכסף הקטן, לעומת הכסף הגדול שאותו ניאלץ להשקיע אם לא יהיה טיפול מיידי בבעיות שקיימות כרגע.

דב חנין: במסגרת תכנית החירום הזאת, אנו גם רוצים לשמוע התייחסות שלכם לצביעה של תקציבים ולאמצעים שנדרשים כדי לצבוע תקציבים לצורך טיפול בבעיות הבריאותיות והסביבתיות האלה.

דב חנין: גברת זיס, האם אנו נוכל לקבל תכנית כזו, נניח, בעוד חודש מהיום?

דורית זיס: להערכתי, זה קצר מדי.

דורית זיס: רק לכנס את כל הגורמים, כי צריך גם כלכלנים- - -

דב חנין: לא חודש.

דב חנין: חודשיים?

דורית זיס: שלושה חודשים.

דב חנין: אנו רוצים לקבל את התכנית הכוללת הזאת בעוד שלושה חודשים.

דב חנין: אני רוצה לנצל את ההזדמנות, שבאמת מסביב לשולחן הזה נמצאים גם כל גורמי הממשלה הרלוונטיים וגם גורמי השלטון המקומי, ולבקש מהרשויות המקומיות לשתף פעולה: להגיע לדיון.

דב חנין: זו הזדמנות גם מבחינת

דב חנין: כם כשלטון מקומי.

דב חנין: אנו לא רוצים להשאיר אתכם לבד עם הבעיה, אבל אנו מבקשים מכם גם להתגייס ולעזור לנסיון הזה לעזור גם לרשויות המקומיות באזור; גם הרשויות המקומיות, שהשתתפו פה, מוזמנות לבוא ולהשתתף בדיון ולהשמיע את עמדתן ואת התייחסויותיהן.

דב חנין: אני מציע שבדיון הזה גם נציגי ארגוני הסביבה מהאזור ישותפו, כדי שגם הדעה האזרחית תהיה חלק מהעניין.

ליאורה אמיתי: בדרך כלל, הם מעורבים.

דורית זיס: הם חלק מזה.

ליאורה אמיתי: אנו חלק מאותה ועדה.

דב חנין: אני שמח לשמוע.

דב חנין: אני מאד שמח לשמוע על דו"ח המיפוי שיוזמות "קרן אברהם" יזמו.

דב חנין: אני חושב שהמיפוי שלכם יוכל להיות בסיס טוב לעבודה המשותפת הזאת.

דב חנין: אני מקווה, שאתם אכן תעבירו אותו גם לוועדה בעוד שבועיים וגם אליהם כדי שיוכלו להסתייע בו.

נאסר סנעאללה: כולם הסכימו פה שהמצב הוא מצב חירום, S.O.S, --

דב חנין: --ולכן התכנית היא תכנית חירום.

נאסר סנעאללה: למה אנו צריכים להמתין עד שהגלגל יתחיל לזוז 3-4 חודשים?

נאסר סנעאללה: מה אנו יכולים לעשות?

נאסר סנעאללה: איזו עזרה אנו יכולים לקבל בתקופה הזאת, שהיא ממש תקופת חירום כפי שזה מוסכם על כולם?

דב חנין: אדוני אומר דברים נכונים, ואני מייד אגיע לנקודה הזאת.

דב חנין: הגלגל הממשלתי, כדי לתת פתרון מערכתי, לוקח לו זמן.

דב חנין: אבל, אם עוד שלושה חודשים תהיה לנו תכנית, כולל הקצאת משאבים מתקציב המדינה, אפילו כהצעה - ואני ער לכך, גברת זיס, שאחר כך אנו נצטרך להתדיין עם משרד האוצר ולגייס את התקציבים האלה, אבל נעבוד עם הבעיה הזאת שלב שלב.

דב חנין: הפנייה השנייה שלי היא לרשויות המקומיות לסמן את המפגעים, את מפגעי החירום, הכי בוערים והכי דחופים שכרגע קיימים באזורים שלכם ולפנות עם המפגעים האלה גם לאותה ועדה, שתתחיל לפעול, כדי לראות במה אתם יכולים לקבל סיוע מיידי כדי להתמודד באופן יותר מהיר לפחות עם הבעיות הבוערות ביותר.

דב חנין: אני רוצה לבקש מהרשויות המקומיות להעביר לידי המשרד להגנת הסביבה את רשימת כל המשחטות שפועלות באזור שלכם, כדי לאפשר אכיפה יותר אפקטיבית מול משחטות שהן פעילות.

דב חנין: אני רשמתי בפני את התחייבות המשרד להגנת הסביבה להמשיך בבירור ובמידת הצורך, במידה והבירור יצדיק זאת, בנקיטת הליכים נגד משחטת דבאח, אם אכן המשחטה הזאת פועלת בניגוד לחוקים של הגנת הסביבה והבריאות.

דב חנין: אני מבקש ממשרד הבריאות לעדכן אותי בשאלת האכיפה הזאת.

דב חנין: אני רוצה לדעת מה נעשה בתחום הזה.

דוברת: המשרד להגנת הסביבה.

דוברת: הוא התבלבל.

דב חנין: אני רוצה מאד להודות לארגוני הסביבה, שכתמיד תורמים מאד ותרמו לדיון הזה, לעבודה של הוועדה.

קרן הלפרין-מוסרי: שאלה קצרה - עלה כאן עניין תאגיד המים, ובאמת כולנו מכירים את הדוגמא הזאת כדוגמא שמראה איך הקמת התאגיד והתנאי של העברת תקציבים ממשלתיים בהקמה והפעלה של התאגיד מעכבת עוד יותר.

קרן הלפרין-מוסרי: בעצם, זו שאלה שמופנית לנציגי הכנסת כמחוקק: האם יש דרך לסטות מהכלל הנוקשה הזה שרק כאשר התאגיד כבר ממש פועל, כלומר יש מאחוריו כושר החזר וכדו', אז המדינה תוכל להעביר לו כסף?

קרן הלפרין-מוסרי: כיום, מהלך הקמת התאגיד והפעלתו כבר על פני הרבה מאד זמן, למעשה, לא מאפשר העברת תקציבים לטובת הביוב.

דב חנין: תודה על השאלה.

דב חנין: אנו שמענו כאן, בדיון הקודם, גם את נציגי תאגיד המים והביוב של האזור.

דב חנין: אני שמעתי דעה משפטית שאומרת, שכדי שההצעה שלך, גברתי, תוכל להתממש, אנו נצטרך תיקון חקיקה.

דב חנין: דרך אגב, אני מאד אשמח לקבל הצעה לתיקון חקיקה כזה, כי אני חושב שהוא בהחלט דרוש ומתבקש.

דב חנין: אנא, אם אתם חושבים שצריך לעשות זאת, תעזרו לנו גם בתחום הזה.

דב חנין: אני מודה מאד לכולכם על הדיון החשוב הזה, ואני מקווה שהוא יקדם את פתרון הבעיות.

דב חנין: הישיבה נעולה.